title: 2014/815/ES: 2014 m. spalio 22 d. Europos Parlamento ir Tarybos sprendimas dėl Europos prisitaikymo prie globalizacijos padarinių fondo lėšų mobilizavimo pagal 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo 13 punktą (paraiška „EGF/2014/003 ES/Aragón food and beverage“ )

text:
20.11.2014

               LT

               Europos Sąjungos oficialusis leidinys

               L 333/17

         EUROPOS PARLAMENTO IR TARYBOS SPRENDIMAS
   2014 m. spalio 22 d.
   dėl Europos prisitaikymo prie globalizacijos padarinių fondo lėšų mobilizavimo pagal 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo 13 punktą (paraiška „EGF/2014/003 ES/Aragón food and beverage“)

      (2014/815/ES)

   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo,
   atsižvelgdami į 2013 m. gruodžio 17 d. Europos Parlamento ir Tarybos reglamentą (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006 (1), ypač į jo 15 straipsnio 4 dalį,
   atsižvelgdami į 2013 m. gruodžio 2 d. Tarybos reglamentą (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa (2), ypač į jo 12 straipsnį,
   atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo (3), ypač į jo 13 punktą,
   atsižvelgdami į Europos Komisijos pasiūlymą,
   kadangi:

               (1)

               Europos prisitaikymo prie globalizacijos padarinių fondas (toliau – EGF) įsteigtas teikti paramą atleistiems darbuotojams ir darbo veiklą nutraukusiems savarankiškai dirbantiems asmenims dėl su globalizacija susijusių esminių pasaulio prekybos sistemos struktūrinių pokyčių, atsiradusių dėl tebesitęsiančios pasaulinės finansų ir ekonomikos krizės, kaip nurodyta Reglamente (EB) Nr. 546/2009 (4), arba dėl naujos pasaulinės finansų ir ekonomikos krizės, ir padėti jiems vėl integruotis į darbo rinką;

               (2)

               EGF didžiausia metinė suma neviršija 150 mln. EUR (2011 m. kainomis), kaip nustatyta Tarybos reglamento (ES, Euratomas) Nr. 1311/2013 12 straipsnyje;

               (3)

               2014 m. vasario 21 d. Ispanija pateikė paraišką mobilizuoti EGF lėšas dėl darbuotojų atleidimo (5) iš 661 įmonės, vykdančios NACE 2 red. 56 skyriaus (Maitinimo ir gėrimų teikimo veikla) (6) veiklą Aragono (ES24) NUTS 2 lygio regione, ir ją papildė išsamesne informacija, kaip nurodyta Reglamento (ES) Nr. 1309/2013 8 straipsnio 3 dalyje. Ši paraiška atitinka EGF finansinės paramos sumai nustatyti taikomus reikalavimus, kaip nustatyta Reglamento (ES) Nr. 1309/2013 13 straipsnyje;

               (4)

               todėl EGF lėšos turėtų būti mobilizuotos 960 000 EUR finansinei paramai pagal Ispanijos pateiktą paraišką suteikti,

         PRIĖMĖ ŠĮ SPRENDIMĄ:
   1 straipsnis
   2014 finansinių metų Europos Sąjungos bendrajame biudžete Europos prisitaikymo prie globalizacijos padarinių fondas lėšos mobilizuojamos siekiant skirti 960 000 EUR įsipareigojimų ir mokėjimų asignavimų sumą.
   2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Strasbūre 2014 m. spalio 22 d.

            Europos Parlamento vardu

            Pirmininkas

         M. SCHULZ

            Tarybos vardu

            Pirmininkas

         B. DELLA VEDOVA

      (1)  OL L 347, 2013 12 20, p. 855.

      (2)  OL L 347, 2013 12 20, p. 884.

      (3)  OL C 373, 2013 12 20, p. 1.

      (4)  OL L 167, 2009 6 29, p. 26.

      (5)  Pagal EGF reglamento 3 straipsnio a dalį.

      (6)  2006 m. gruodžio 20 d. Europos Parlamento ir Tarybos reglamentas (EB) Nr. 1893/2006, nustatantis statistinį ekonominės veiklos rūšių klasifikatorių NACE 2 red. ir iš dalies keičiantis Tarybos reglamentą (EEB) Nr. 3037/90 bei tam tikrus EB reglamentus dėl konkrečių statistikos sričių (OL L 393, 2006 12 30, p. 1).


title: 2005 m. spalio 3 d. Tarybos sprendimas 2005/765/BUSP, dėl Europos Sąjungos ir Indonezijos Vyriausybės susitarimo pasikeičiant laiškais dėl Europos Sąjungos stebėjimo misijos Ačehe (Indonezija) (Stebėjimo misija Ačehe – SMA) ir jos personalo užduočių, statuso, privilegijų ir imunitetų sudarymo

text:
29.10.2005

               LT

               Europos Sąjungos oficialusis leidinys

               L 288/59

         TARYBOS SPRENDIMAS 2005/765/BUSP
   2005 m. spalio 3 d.
   dėl Europos Sąjungos ir Indonezijos Vyriausybės susitarimo pasikeičiant laiškais dėl Europos Sąjungos stebėjimo misijos Ačehe (Indonezija) (Stebėjimo misija Ačehe – SMA) ir jos personalo užduočių, statuso, privilegijų ir imunitetų sudarymo
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 24 straipsnį,
   atsižvelgdama į pirmininkaujančios valstybės narės rekomendaciją,
   kadangi:

               (1)

               2005 m. rugsėjo 9 d. Taryba priėmė Bendruosius veiksmus 2005/643/BUSP dėl Europos stebėjimo misijos Ačehe, Indonezijoje (Stebėjimo misija Ačehe – SMA) (1).

               (2)

               Bendrųjų veiksmų 7 straipsnyje numatyta, kad dėl Stebėjimo misijos Ačehe, Indonezijoje, personalo statuso, įskaitant atitinkamais atvejais privilegijas, imunitetus ir papildomas garantijas, reikalingas tai misijai įvykdyti ir sklandžiai funkcionuoti, susitariama Sutarties 24 straipsnyje nustatyta tvarka.

               (3)

               2005 m. liepos 18 d. Tarybai suteikus įgaliojimą pirmininkaujančiai valstybei narei, prireikus padedamai Generalinio Sekretoriaus – vyriausiojo įgaliotinio, būsimų ES civilinių krizių valdymo misijų atveju pradėti derybas su priimančiomis valstybėmis dėl Europos Sąjungos civilinių krizių valdymo misijų statuso remiantis Europos Sąjungos civilinių krizių valdymo misijos statuso priimančioje valstybėje pavyzdiniu susitarimu (SOMA), pirmininkaujanti valstybė narė, padedama Generalinio Sekretoriaus – vyriausiojo įgaliotinio, vedė derybas pasikeičiant laiškais su Indonezijos Vyriausybe dėl Europos Sąjungos stebėjimo misijos Ačehe (Indonezija) (Stebėjimo misija Ačehe – SMA) ir jos personalo užduočių, statuso, privilegijų ir imunitetų.

               (4)

               Susitarimas pasikeičiant laiškais turėtų būti patvirtintas Europos Sąjungos vardu,

         NUSPRENDĖ:
   1 straipsnis
   Europos Sąjungos vardu patvirtinamas Europos Sąjungos ir Indonezijos Vyriausybės susitarimas pasikeičiant laiškais dėl Europos Sąjungos stebėjimo misijos Ačehe (Indonezija) (Stebėjimo misija Ačehe – SMA) ir jos personalo užduočių, statuso, privilegijų ir imunitetų.
   Susitarimo pasikeičiant laiškais tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti Europos Sąjungą įpareigojančius susitarimus.
   3 straipsnis
   Šis sprendimas skelbiamas Europos Sąjungos oficialiajame leidinyje.
   4 straipsnis
   Šis sprendimas įsigalioja jo priėmimo dieną.

      Priimta Liuksemburge, 2005 m. spalio 3 d.

            Tarybos vardu

            Pirmininkas

         D. ALEXANDER

      (1)  OL L 234, 2005 9 10, p. 13.
    ---documentbreak---

               29.10.2005

               LT

               Europos Sąjungos oficialusis leidinys

               L 288/60

         VERTIMAS
   Europos Sąjungos ir Indonezijos Vyriausybės
   SUSITARIMAS
   pasikeičiant laiškais dėl Europos Sąjungos Stebėjimo misijos Ačehe (Indonezija) (Stebėjimo misija Ačehe – SMA) ir jos personalo užduočių, statuso, privilegijų ir imunitetų sudarymo vertimas
   Jūsų Ekscelencija,
   Turiu garbės pranešti, kad gavau Jūsų 2005 m. rugsėjo 14 d. laišką su priedais dėl Stebėjimo misijos Ačehe (SMA) užduočių, statuso, privilegijų ir imunitetų, kuriame rašoma:
   ‘
         Remdamasis Jūsų 2005 m. rugsėjo 9 d. laišku, turiu garbės patvirtinti Stebėjimo misijos Ačehe (SMA) užduotis ir įgaliojimus, nurodytus I priede pateikto Jūsų laiško 2 dalyje.
         Taip pat norėčiau Jums pranešti, kad siekiant sudaryti palankesnes sąlygas SMA, įkurtos remiantis 2005 m. rugpjūčio 15 d. Helsinkyje Indonezijos Vyriausybės ir Ačeho išsilaisvinimo judėjimo (GAM) pasirašytu susitarimo memorandumu, įgaliojimų įgyvendinimui, ir tokiu būdu pateikiant taikų, visapusišką ir ilgalaikį vieningos Indonezijos Respublikos sudėtyje esančios Ačeho provincijos problemos sprendimą, SMA vykdyti savo įgaliojimus reikalingas teisinis pagrindas.
         Atitinkamai turiu garbę pasiūlyti teisinį pagrindą, kuris nustatytų II priede nurodytus savo įgaliojimus vykdančios SMA ir jos personalo statusą, privilegijas ir imunitetus. Indonezijos Vyriausybėje šis teisinis pagrindas grindžiamas Indonezijos 1982 m. sausio 25 d. įstatymu Nr. 2 dėl 1969 m. Niujorke pasirašytos Konvencijos dėl specialiųjų misijų ratifikavimo.
         Būčiau dėkingas, jeigu Jūs Europos Sąjungos vardu galėtumėte patvirtinti, kad sutinkate su tomis nuostatomis, ir taip pat galėtumėte patvirtinti, kad suprantate, jog šis laiškas ir jo priedai kartu su Jūsų atsakymu sudaro teisiškai privalomą Indonezijos Vyriausybės ir Europos Sąjungos dokumentą. Šis dokumentas įsigalioja tą dieną, kurią Jūs pasirašote savo atsakymą. Jeigu Jūsų atsakymas bus gautas vėliau, Indonezijos Vyriausybė šį dokumentą laikinai taikys nuo 2005 m. rugsėjo 15 d. Jį galima iš dalies keisti abipusiu susitarimu ir jo galiojimas baigsis 2006 m. kovo 15 d., nebent jis abipusiu susitarimu būtų pratęstas dar vienam laikotarpiui iki 6 mėnesių.
         SMA ir jos personalo statusą, privilegijas ir imunitetus reglamentuojančios nuostatos bus taikomos tol, kol visas SMA personalas išvyks iš Indonezijos Respublikos ir laikantis II priedo 16 dalies galutinai bus priimti sprendimai dėl visų likusių ieškinių.
         Reiškiu Jūsų Ekscelencijai savo didžią pagarbą.
         Pagarbiai,

               Yusril Ihza Mahendra
               Laikinai einantis užsienio reikalų ministro pareigas

         I PRIEDAS
         Briuselis, 2005 m. rugsėjo 9 d.
         Gerbiamas Ministre,
         Remdamasis Jūsų 2005 m. liepos 12 d. laišku, kuriame Europos Sąjunga buvo kviečiama dalyvauti Stebėjimo misijoje Ačehe (SMA), bei savo 2005 m. liepos 22 d. atsakymu, kuriame buvo patvirtintas ES principinis sutikimas, turiu garbę informuoti, kad ES Taryba 2005 m. rugsėjo 9 d. posėdyje priėmė bendruosius veiksmus, nustatančius ES dalyvavimo SMA teisinį pagrindą.
         Atsižvelgdamas į susitarimo memorandumą, kurį 2005 m. rugpjūčio 15 d. pasirašė Indonezijos Vyriausybė ir Ačeho išsilaisvinimo judėjimas, bei į tai, kad buvo įsteigta Stebėjimo misija Ačehe (SMA), norėčiau patvirtinti, kad SMA atliks tokias užduotis:
         SMA stebi susitarimo memorandumo šalių prisiimtų įsipareigojimų vykdymą.
         SMA visų pirma:

                     a)

                     stebi Ačeho išsilaisvinimo judėjimo (GAM) demobilizavimą ir jo ginkluotės demontavimą;

                     b)

                     stebi nevyriausybinių karinių pajėgų ir nevyriausybinių policijos dalinių perdislokavimą;

                     c)

                     stebi aktyvių GAM narių reintegravimą;

                     d)

                     stebi žmogaus teisių padėtį ir teikia pagalbą šioje srityje;

                     e)

                     stebi teisės aktų pokyčių procesą;

                     f)

                     priima sprendimus ginčytinais amnestijos atvejais;

                     g)

                     tiria skundus bei tariamus susitarimo memorandumo pažeidimus ir priima sprendimus dėl jų;

                     h)

                     užmezga ir palaiko ryšius bei glaudžiai bendradarbiauja su šalimis.

               Siūlyčiau, kad prireikus dėl įgyvendinimo priemonių susitartų SMA misijos vadovas ir Jūsų Vyriausybės atstovai.
         Pasibaigus mūsų atstovų konsultacijoms, norėčiau paprašyti Jūsų pradėti pasikeitimą laiškais dėl SMA ir jos personalo statuso, privilegijų ir imunitetų.
         Tikiuosi, kad glaudus bendradarbiavimas su Jumis ir Jūsų Vyriausybe tęsis ir ateityje.
         Reiškiu Jums savo didžią pagarbą.
         Pagarbiai,

            Javier SOLANA

         II PRIEDAS
         Nuostatos dėl Stebėjimo misijos Ačehe (SMA) statuso, privilegijų ir imunitetų
          1.   SMA teisiniame pagrinde taikomi tokie sąvokų apibrėžimai

                     a)

                     „SMA“ arba „misija“ – Stebėjimo misija Ačehe bei Indonezijos Respublikos teritorijoje esantys SMA priskirti šios misijos padaliniai, sudedamosios dalys, būstinės, personalas ir infrastruktūra, kurią Nangro Ačeho Darusalamo provincijoje pagal 2005 m. rugpjūčio 15 d. Helsinkyje pasirašytą susitarimo memorandumą tarp Indonezijos Respublikos Vyriausybės ir Ačeho išsilaisvinimo judėjimo (GAM) įsteigė Europos Sąjunga ir ASEAN prisidedančios šalys;

                     b)

                     „Misijos vadovas“ – SMA vadovas;

                     c)

                     „SMA personalas“ – misijos vadovas ir (arba) misijos vadovo pirmasis pavaduotojas, ES valstybių narių, kitų Europos valstybių ir ASEAN prisidedančių šalių komandiruotas personalas, tarptautinis personalas, kurį SMA samdo sutarčių pagrindu, dislokuotas misijai parengti, aptarnauti ir įgyvendinti, ir personalas, atliekantis su misija susijusią siunčiančiosios valstybės ar ES institucijos misiją. Misijos personalui nepriklauso komerciniai rangovai ar vietoje įdarbintas personalas;

                     d)

                     „Būstinė“ – SMA pagrindinė būstinė Banda Ačehe;

                     e)

                     „Siunčiančioji šalis“ – ES valstybė narė, kita Europos valstybė ar ASEAN prisidedančioji šalis, komandiravusi personalą į SMA;

                     f)

                     „Infrastruktūra“ – visi pastatai, patalpos ir žemė, reikalingi SMA veiklai vykdyti bei SMA personalui apgyvendinti;

                     g)

                     „Vietoje įdarbintas personalas“ – Indonezijos Respublikos piliečiai arba nuolat joje gyvenantys personalo nariai.

                2.   Bendrosios nuostatos

                     a)

                     SMA ir SMA personalas gerbia Indonezijos Respublikos savarankiškumą, teritorijos vientisumą, nacionalinį vieningumą ir politinę nepriklausomybę laikydamiesi Jungtinių Tautų Chartijos;

                     b)

                     SMA ir SMA personalas vykdydami savo įgaliojimus ir užduotis laikosi griežto nešališkumo, objektyvumo ir nepriklausomumo, gerbia Indonezijos Respublikos nacionalinius įstatymus ir kitus teisės aktus, įskaitant Nangro Ačeho Darusalamo provincijos vietos įstatymus ir kitus teisės aktus;

                     c)

                     vykdydamas savo misiją SMA personalas susilaiko nuo veiklos, nesuderinamos su misijos pobūdžiu ir paskirtimi. Šis personalas nenešioja ginklų;

                     d)

                     SMA vykdo savo funkcijas savarankiškai. Priimančioji šalis gerbia SMA vientisumą;

                     e)

                     Misijos vadovas reguliariai informuoja Užsienio reikalų departamentą apie tai, kiek personalo narių reikėtų, kad būtų garantuota nešališka, objektyvi ir patikima Indonezijos Vyriausybės ir Ačeho išsilaisvinimo judėjimo (GAM) pasirašyto susitarimo memorandumo visapusiško įgyvendinimo stebėsena, bei praneša jų pavardes.

                3.   Identifikavimas

                     a)

                     SMA personalui išduodamos SMA asmens tapatybės kortelės, pagal kurias identifikuojama jų tapatybė, ir jie privalo visada jas turėti su savimi. SMA pateikia SMA asmens tapatybės kortelės pavyzdį atitinkamoms Indonezijos Vyriausybės institucijoms;

                     b)

                     SMA personalo naudojamos transporto priemonės ir kitos transportavimo priemonės žymimos SMA emblema ir apie jas pranešama vietos policijai. Visomis priemonėmis naudosis tik SMA personalas ir misijos pasamdytas vietos personalas;

                     c)

                     SMA turi teisę iškabinti ES ir ASEAN prisidedančių šalių vėliavas kartu su Indonezijos Respublikos vėliava savo pagrindinėje būstinėje, savo rajonų tarnybose bei kitose savo infrastruktūrose. Misijos vadovui nusprendus SMA emblema gali būti naudojama SMA patalpose, ant transporto priemonių ir civilinės aprangos.

                4.   Įvažiavimo/išvažiavimo punktai ir judėjimas priimančiosios valstybės teritorijoje

                     a)

                     SMA personalas, SMA priklausantis turtas ir transporto priemonės gali kirsti Indonezijos Respublikos sieną oficialiame įvažiavimo ir (arba) išvažiavimo per sieną punkte, jūros uostuose ir tarptautiniais oro erdvės koridoriais. Išimtiniais medicininės ir nepaprastosios padėties evakuacijos atvejais laikomasi susitarimų, sudarytų pagal 19 dalį;

                     b)

                     Indonezijos Vyriausybė sudaro palankesnes sąlygas SMA ir jos personalui įvažiuoti į Indonezijos Respublikos teritoriją ir išvažiuoti iš jos, įskaitant tai, kad suteikia būtinus leidimus būti Indonezijos Respublikos teritorijoje visą misijos laiką. Išskyrus pasų kontrolę, įvažiuojantiems į Indonezijos Respublikos teritoriją ir išvykstantiems iš jos SMA personalo nariams, turintiems 3 dalies a punkte nurodytą asmens tapatybės kortelę, netaikoma pasų ir muitinės kontrolė bei vizų ir imigracijos taisyklės bei joks kitoks imigracijos patikrinimo būdas Indonezijos Respublikos teritorijoje;

                     c)

                     SMA personalui netaikomos Indonezijos Respublikos taisyklės, reglamentuojančios užsieniečių registravimą ir kontrolę, tačiau jiems nesuteikiama teisė nuolat apsistoti ar gyventi Indonezijos Respublikos teritorijoje;

                     d)

                     SMA turtui ir transporto priemonėms, įvažiuojančioms į Indonezijos Respublikos teritoriją, kertančioms ją tranzitu ar išvažiuojančioms iš jos SMA aptarnavimo tikslais, netaikomas reikalavimas pateikti inventoriaus aprašus ar kitus muitinės dokumentus bei neatliekamas jų patikrinimas, nebent būtų rimtos priežastys manyti, kad juose esama daiktų, kurie yra draudžiami Indonezijos Respublikos įstatymais arba kuriems taikomos jos karantino taisyklės. Toks patikrinimas atliekamas tik dalyvaujant įgaliotam SMA atstovui;

                     e)

                     SMA personalo nariai gali vairuoti motorines transporto priemones, vesti laivus ir valdyti orlaivius, jeigu jie atitinkamai turi galiojančius nacionalinius ar tarptautinius vairuotojo pažymėjimus, laivo kapitono pažymėjimus ar piloto pažymėjimus. Indonezijos Vyriausybė, netaikydama mokesčio ar rinkliavos, patvirtina tokių pažymėjimų galiojimą;

                     f)

                     transporto priemonėms ir orlaiviams, naudojamiems misijos įgyvendinimo tikslais, netaikomi vietiniai licencijavimo ar registravimo reikalavimai. Misijai ir toliau taikomi atitinkami tarptautiniai ir nacionaliniai standartai bei reglamentai, susiję su skrydžiais, nutūpimu ir skrydžių valdymu. Prireikus bus sudaromi įgyvendinimo susitarimai pagal 19 dalį;

                     g)

                     SMA ir SMA personalui suteikiama galimybė su savo transporto priemonėms, orlaiviais ar bet kurios kitos rūšies transporto priemonėmis, įranga ir ištekliais laisvai ir nevaržomai judėti Nangro Ačeho Darusalamo provincijoje ir kitose Indonezijos Respublikos teritorijos dalyse, atsižvelgiant į Indonezijos įstatymus ir kitus teisės aktus, apibrėžiančius zonas, įvažiavimas į kurias nacionalinio saugumo sumetimais yra draudžiamas arba reglamentuojamas;

                     h)

                     šioje misijoje SMA personalo nariai bei SMA vietoje įdarbinto personalo nariai keliaudami, kad atliktų oficialias pareigas, gali naudotis keliais, tiltais, keltais, oro uostais ir uostais nemokėdami muitų, rinkliavų, kelio mokesčių, mokesčių ar panašaus pobūdžio privalomųjų mokėjimų, išskyrus mokėjimą už privataus sektoriaus suteiktas paslaugas. SMA neatleidžiama nuo pagrįstų privalomųjų mokėjimų už prašomas ir gaunamas paslaugas sąlygomis, kurios taikomos paslaugoms, teikiamoms Indonezijos Respublikos personalui.

                5.   Privilegijos ir imunitetai, kuriuos Stebėjimo misijai Ačehe suteikia Indonezijos Vyriausybė

                     a)

                     SMA infrastruktūra turi neliečiamybę. Indonezijos Vyriausybės atstovai negali į ją įeiti be misijos vadovo sutikimo;

                     b)

                     SMA infrastruktūrai, joje esantiems baldams ir kitam turtui bei jos transporto priemonėms negali būti taikoma krata, rekvizavimas, areštas ar sunaikinimas;

                     c)

                     SMA, jos nuosavybei ir turtui, kad ir kur jie būtų ir kas juos turėtų, taikomas imunitetas nuo bet kokių teisinių procesinių veiksmų;

                     d)

                     SMA archyvai ir dokumentai, įskaitant daugialypės terpės įrangą, tiek įprastiniu, tiek skaitmeniniu pavidalu visada turi neliečiamybę, kad ir kur jie būtų;

                     e)

                     oficiali SMA korespondencija turi neliečiamybę. Oficiali korespondencija – tai visa su misija ir jos funkcijomis susijusi korespondencija;

                     f)

                     Indonezijos Vyriausybė netaikys importo ir eksporto muito bei vidaus mokesčių produktams, turtui, medžiagoms ir įrangai, kurie į priimančiąją šalį importuojami ar joje įsigyjami savo oficialias pareigas vykdančiai SMA arba jos reikmėms;

                     g)

                     Indonezijos Vyriausybė leidžia įvežti prekes misijos tikslams ir atleidžia nuo visų muitų, rinkliavų, kelių mokesčių, mokesčių ir panašaus pobūdžio privalomųjų mokėjimų, išskyrus mokesčius už sandėliavimą, pervežimą ir kitas suteiktas paslaugas.

                6.   Privilegijos ir imunitetai, kuriuos SMA personalui suteikia Indonezijos Vyriausybė

                     a)

                     SMA personalo narių negalima suimti ar bet kokiu būdu sulaikyti;

                     b)

                     SMA personalo dokumentai, korespondencija ir nuosavybė turi neliečiamybę, išskyrus tuos atvejus, kai taikomos pagal 6 dalies f punktą leidžiamos vykdymo priemonės;

                     c)

                     SMA personalas bet kuriomis aplinkybėmis turi imunitetą Indonezijos Respublikos baudžiamosios jurisdikcijos atžvilgiu. SMA personalo imunitetą baudžiamosios jurisdikcijos atžvilgiu atitinkamais atvejais gali panaikinti siunčiančioji valstybė ar atitinkama ES institucija. Tokį panaikinimą visada būtina aiškiai apibrėžti;

                     d)

                     SMA personalo nariai turi imunitetą Indonezijos Respublikos civilinės ir administracinės jurisdikcijos atžvilgiu dėl visų savo oficialias funkcijas vykdant pasakytų ar parašytų žodžių ir dėl visų atliktų veiksmų. Jeigu SMA personalo nariams iškeliama civilinė byla Indonezijos Respublikos teisme, apie tai nedelsiant pranešama misijos vadovui ir siunčiančiosios valstybės kompetentingai institucijai ar ES institucijai. Misijos vadovas ir siunčiančiosios valstybės kompetentinga institucija ar ES institucija prieš teisminio bylos nagrinėjimo pradžią teismui nurodo, ar atitinkamą veiksmą SMA personalo nariai padarė vykdydami savo oficialias funkcijas. Jeigu veiksmas buvo padarytas vykdant oficialias funkcijas, teisminis procesas nepradedamas. Jeigu veiksmas buvo padarytas ne oficialių funkcijų atlikimo metu, teisminį procesą galima tęsti. Misijos vadovo ir siunčiančiosios valstybės kompetentingos institucijos ar ES institucijos patvirtinimas yra įpareigojantis Indonezijos Respublikos jurisdikcijos atžvilgiu, ir Indonezijos Respublika negali jo užginčyti. Jei SMA personalo nariai pradeda teisminį procesą, jie nebegali remtis imunitetu jurisdikcijos atžvilgiu, kai iškeliamas priešieškinys, tiesiogiai susijęs su pagrindiniu ieškiniu;

                     e)

                     SMA personalo nariai nėra įpareigoti duoti liudytojo parodymus;

                     f)

                     SMA personalo nariams negalima taikyti jokių vykdymo priemonių, išskyrus atvejus, kai jiems iškeliama su jų oficialiomis funkcijomis nesusijusi civilinė byla. SMA personalo narių nuosavybė, kuri, kaip patvirtino misijos vadovas, yra reikalinga jų oficialioms funkcijoms atlikti, negali būti konfiskuojama vykdant teismo sprendimą, nutarimą ar nutartį. Civilinėse bylose netaikomi jokie apribojimai SMA personalo narių asmens laisvei ar kitos suvaržymo priemonės;

                     g)

                     tai, kad SMA personalo nariai turi imunitetą Indonezijos Respublikos jurisdikcijos atžvilgiu, nereiškia, kad jiems netaikoma atitinkamos siunčiančiosios valstybės jurisdikcija;

                     h)

                     SMA nariams netaikomos Indonezijos Respublikoje galiojančios socialinės apsaugos nuostatos už paslaugas, kurias jie suteikė SMA;

                     i)

                     SMA personalo narių tarnybinės pajamos ir atlyginimai, kuriuos jiems moka SMA arba siunčiančiosios valstybės, bei pajamos, gaunamos ne iš Indonezijos Vyriausybės, neapmokestinamos jokiais Indonezijos Respublikos mokesčiais;

                     j)

                     Indonezijos Vyriausybė, laikydamasi tų įstatymų ir kitų teisės aktų, kuriuos ji gali priimti, leidžia įvežti SMA personalo narių asmeniniam naudojimui skirtus daiktus ir atleidžia juos nuo visų muitų, mokesčių ir susijusių privalomųjų mokėjimų, išskyrus mokesčius už sandėliavimo, pervežimo ir panašias paslaugas. Indonezijos Vyriausybė taip pat leidžia šiuos daiktus išsivežti. SMA personalas atleidžiamas nuo PVM ir mokesčių už vidaus rinkoje įsigytas prekes ar jiems suteiktas paslaugas pagal Indonezijos Respublikos įstatymus;

                     k)

                     SMA personalo narių asmeninis bagažas netikrinamas, išskyrus atvejus, kai yra rimtų priežasčių manyti, kad jame yra daiktų, kurie nėra skirti SMA personalo narių asmeniniam naudojimui, arba daiktų, kuriuos įvežti ar išvežti draudžiama įstatymu arba kuriems taikomos Indonezijos Respublikos karantino taisykles. Toks patikrinimas atliekamas tik dalyvaujant atitinkamam SMA personalo nariui arba SMA įgaliotam atstovui.

                7.   Vietoje įdarbintas personalas
         Vietoje įdarbinto personalo nariai, kurie turi priimančiosios šalies pilietybę arba nuolat joje gyvena, naudojasi privilegijomis ir imunitetais tik tiek, kiek tai leidžia Indonezijos Respublika. Tačiau Indonezijos Respublika naudojasi jurisdikcija tų personalo narių atžvilgiu pernelyg nekliudydama vykdyti misijos funkcijas.
          8.   Baudžiamoji jurisdikcija
         Siunčiančiosios valstybės kompetentingos institucijos turi teisę priimančiosios valstybės teritorijoje, laikydamosi siunčiančiosios valstybės atitinkamų teisės aktų, visam savo personalui taikyti baudžiamąją jurisdikciją ir drausminių priemonių taikymo įgaliojimus, kurie joms suteikiami pagal siunčiančiosios valstybės teisę.
          9.   Saugumas

                     a)

                     Indonezijos Vyriausybė, kiek leidžia jos pačios galimybės, visiškai prisiima atsakomybę dėl SMA personalo saugumo;

                     b)

                     tuo tikslu Indonezijos Vyriausybė imasi visų reikalingų priemonių užtikrinti SMA bei SMA personalo narių apsaugą, saugą ir saugumą. Bet kokios konkrečios nuostatos, kurias pasiūlo Indonezijos Vyriausybė, prieš jas įgyvendinant suderinamos su misijos vadovu;

                     c)

                     SMA personalo medicininę evakuaciją gali atlikti privatūs rangovai iš pagrindinių aerodromų; tačiau Indonezijos Vyriausybės saugumo pajėgos yra atsakingos už medicininę evakuaciją iš paskyrimo vietų Nangro Ačeho Darusalamo provincijoje į pagrindinius aerodromus. Nepaprastosios padėties atvejais SMA rangovas gali atlikti medicininės evakuacijos užduotis iš paskyrimo vietų į pagrindinius aerodromus iš anksto pranešęs apie tai Indonezijos Vyriausybei. Indonezijos Vyriausybės medicininis personalas gali dalyvauti evakuacijos procese.

               10.   Apranga
         SMA personalo nariai dėvi civilinę aprangą su skiriamaisiais SMA ženklais laikydamiesi misijos vadovo nustatytų taisyklių.
         11.   Bendradarbiavimas ir galimybė naudotis informacija bei žiniasklaidos priemonėmis

                     a)

                     Indonezijos Vyriausybė visapusiškai bendradarbiauja su SMA ir SMA personalu bei juos remia;

                     b)

                     prireikus, jeigu tai būtina misijos vykdymui ir atitinka SMA įgaliojimus, priimančioji šalis leidžia SMA personalui veiksmingai naudotis:

                                 —

                                 priimančiosios valstybės žinioje esančiais pastatais, įrenginiais, vietovėmis ir oficialiomis transporto priemonėmis,

                                 —

                                 jos žinioje esančiais dokumentais, medžiaga ir informacija.

                           Prireikus sudaromi 19 dalyje nurodyti papildomi susitarimai;

                     c)

                     Misijos vadovas ir Indonezijos Vyriausybė reguliariai konsultuojasi ir imasi reikalingų priemonių, kad kiekvienu atitinkamu lygmeniu užtikrintų glaudžius tarpusavio ryšius. Indonezijos Vyriausybė gali paskirti ryšių palaikymo su SMA pareigūną;

                     d)

                     Misijos vadovas nekliudomas palaiko ryšius su vietos, nacionalinės ir tarptautinės žiniasklaidos atstovais, kad galėtų laisvai reikšti savo požiūrį su SMA veikla ir misijos vykdymu susijusiais klausimais. Žiniasklaidai bus suteikta tokia pat galimybė nekliudomai palaikyti ryšius su misijos vadovu ar jo atstovu spaudai;

                     e)

                     Misijos vadovas turi teisę ir galimybę naudotis esamomis transliavimo sistemomis ir organizacijomis ir (arba) parengti bei išplatinti savo pranešimą savomis priemonėmis tam, kad vykdydamas savo misiją informuotų atitinkamą auditoriją Nangro Ačeho Darusalamo provincijoje, pagal susitarimus su atitinkamais transliavimo ir žiniasklaidos priemonių valdytojais;

                     f)

                     SMA turi teisnumą pagal Indonezijos įstatymus ir kitus teisės aktus tam, kad galėtų veiksmingai vykdyti savo įgaliojimus, visų pirma tam, kad SMA galėtų atidaryti banko sąskaitas ir įsigyti kilnojamąjį ar nekilnojamąjį turtą ar juo disponuoti ir būti šalimi teismo procese.

               12.   Indonezijos Vyriausybės parama ir sutarčių sudarymas

                     a)

                     Indonezijos Vyriausybė sutinka padėti SMA surasti tinkamą infrastruktūrą, jei to prašoma;

                     b)

                     jei reikia ir yra galimybė, Indonezijos Vyriausybė leidžia nemokamai naudotis jai priklausančia infrastruktūra, jei to prašoma tam, kad būtų galima vykdyti SMA administracinę ir operatyvinę veiklą;

                     c)

                     atsižvelgdama į turimas priemones ir galimybes, Indonezijos Vyriausybė padeda rengiant, steigiant, vykdant ir remiant misiją, įskaitant bendrą naudojimąsi infrastruktūra ir įranga SMA ekspertų reikmėms;

                     d)

                     Indonezijos Vyriausybės pagalba ir parama misijai teikiama tokiomis pačiomis sąlygomis, kaip ir Indonezijos Vyriausybės personalui teikiama pagalba ir parama;

                     e)

                     Indonezijos Respublikoje SMA sudarytoms sutartims taikytina teisė nustatoma atitinkamomis sutartimis.

               13.   Infrastruktūros keitimas

                     a)

                     SMA turi teisę, konsultuodamasi su Indonezijos kompetentingomis institucijomis, statyti, keisti infrastruktūrą arba daryti kitus jos pakeitimus, jei tai būtina pagal jos operatyvinius reikalavimus. Apie Indonezijos kompetentingų institucijų prieštaravimus nedelsiant pranešama SMA;

                     b)

                     Indonezijos Vyriausybė nereikalauja iš SMA jokios kompensacijos už tokias statybas ar keitimus.

               14.   SMA personalo narių mirties atveju

                     a)

                     Misijos vadovas turi teisę pasirūpinti reikalingais formalumais dėl SMA mirusio personalo nario palaikų, taip pat dėl asmeninės velionio nuosavybės grąžinimo į tėvynę, ir tuos formalumus atlikti;

                     b)

                     SMA personalo nario mirties atveju autopsija atliekama tik gavus atitinkamos valstybės sutikimą ir dalyvaujant SMA ir (arba) atitinkamos valstybės atstovui;

                     c)

                     Indonezijos Vyriausybė ir SMA kiek įmanoma visapusiškai bendradarbiauja siekdamos kuo anksčiau pargabenti SMA personalo nario palaikus į tėvynę.

               15.   Komunikacijos

                     a)

                     SMA turi teisę naudoti įrangą, kuri reikalinga jos įgaliojimų vykdymui, pavyzdžiui, atitinkamus žemėlapius ir navigacijos prietaisus, stebėjimo priemones, kameras, vaizdo magnetofonus ir kitą susijusią įrangą;

                     b)

                     SMA gali įrengti radijo dažnių siuntimo ir priėmimo stotis bei palydovines sistemas ir jomis naudotis. Siekiant išvengti konfliktų dėl atitinkamų dažnių naudojimo, ji bendradarbiauja su Indonezijos Vyriausybės kompetentingomis institucijomis. Indonezijos Vyriausybė suteikia nemokamą prieigą prie dažnių spektro;

                     c)

                     SMA turi teisę misijos tikslais, konsultuodamasi su Indonezijos valdžios institucijomis, be jokių apribojimų naudotis radijo (įskaitant palydovinį, mobilųjį ir portatyvinį radiją), telefono, telegrafo, faksimiliniu ryšiu ir kitomis priemonėmis, taip pat teisę sumontuoti įrangą, būtiną tokių ryšių palaikymui SMA infrastruktūroje arba tarp jos infrastruktūrų, įskaitant kabelių ir antžeminių linijų tiesimą;

                     d)

                     jai priklausančioje infrastruktūroje SMA gali pasirūpinti būtinomis priemonėmis dėl pašto, adresuoto SMA ir (arba) SMA personalui, ir kurį siunčia SMA ir (arba) SMA personalas, perdavimo.

               16.   Ieškiniai mirties, sužalojimo, patirtos žalos ar praradimo atveju

                     a)

                     Indonezijos Vyriausybė, siunčiančiosios šalys, SMA ir SMA personalas neatsako už žalą civilių gyventojų arba valdžios turtui, arba už tokio turto praradimą, jei tai buvo neišvengiama dėl operatyvinės veiklos arba jei tai atsitiko dėl veiklos, susijusios su visuomenės neramumais ar SMA apsauga;

                     b)

                     siekiant taikiai išspręsti ginčą, ieškiniai dėl žalos civilių gyventojų arba valdžios turtui, arba dėl tokio turto praradimo, kurie nepatenka į 1 pastraipos taikymo sritį, taip pat ieškiniai asmenų mirties arba sužalojimo atveju, arba dėl žalos SMA turtui arba dėl tokio turto praradimo, persiunčiami SMA per Indonezijos Vyriausybės kompetentingas institucijas, jei žalą patyrė Indonezijos Respublikos juridiniai ar fiziniai asmenys, arba Indonezijos Respublikos kompetentingoms institucijoms, jei žalą patyrė SMA ir jos personalas. Ieškiniai gali būti keliami ir dėl su sutartine atsakomybe susijusių klausimų, ir dėl su deliktine atsakomybe susijusių klausimų;

                     c)

                     nepavykus ginčo išspręsti taikiai, ieškinys perduodamas ieškinių nagrinėjimo komisijai, kurią vienodu pagrindu sudaro SMA ir Indonezijos Vyriausybės atstovai. Ginčas išsprendžiamas bendru susitarimu.

               17.   Ryšių palaikymas ir ginčai

                     a)

                     visus klausimus, kylančius dėl šių nuostatų taikymo, bendrai svarsto SMA atstovas ir Indonezijos Vyriausybės kompetentingos institucijos;

                     b)

                     nepavykus iš anksto išspręsti ginčų dėl šių nuostatų aiškinimo ar taikymo, jie sprendžiami išimtinai diplomatinėmis priemonėmis.

               18.   Kitos nuostatos

                     a)

                     tais atvejais, kai šiose nuostatose nurodomos SMA ir SMA personalo privilegijos, imunitetai ir teisės, Indonezijos Vyriausybė yra atsakinga už jų įgyvendinimą ir už tai, kad jų laikytųsi atitinkamos Indonezijos Vyriausybės vietos valdžios institucijos;

                     b)

                     nė viena iš šių nuostatų nesiekiama nukrypti nuo teisių, kurios gali būti suteiktos bet kuriai siunčiančiajai valstybei, arba ji neaiškinama kaip leidžianti nukrypti nuo tų teisių.

               19.   Įgyvendinimo susitarimai
         Taikant šias nuostatas, operatyvinius, administracinius ir techninius klausimus galima reglamentuoti atskirais susitarimais, sudarytinais tarp misijos vadovo ir Indonezijos Vyriausybės administracinės valdžios institucijų.
      ’
   Turiu garbę Europos Sąjungos vardu patvirtinti, kad Jūsų laiško ir jo priedų turinys yra priimtinas Europos Sąjungai ir kad, remiantis Jūsų pasiūlymu, Jūsų laiškas ir jo priedai kartu su šiuo atsakymu sudaro teisiškai įpareigojantį dokumentą. Kaip nurodyta Jūsų laiške, šis dokumentas įsigalioja šio laiško pasirašymo dieną. Naudodamasis proga taip pat norėčiau padėkoti Indonezijos Vyriausybei, kad ji sutiko laikinai taikyti šį dokumentą nuo 2005 m. rugsėjo 15 d.
   Būčiau dėkingas, jei galėtumėte patvirtinti, kad gavote šį laišką.
   Reiškiu Jums savo didžią pagarbą

      Javier SOLANA

      c.c: Dr. N. Hassan Wirajuda
      Minister for Foreign Affairs


title: 2004 m. balandžio 29 d. Europos Parlamento ir Tarybos sprendimas Nr. 848/2004/EB, nustatantis Bendrijos veiksmų programą, skatinant vyrų ir moterų lygybės srityje Europos lygmeniu aktyvias organizacijas

text:
Svarbus teisinis pranešimas

|

32004D0848

Oficialusis leidinys L 157 , 30/04/2004 p. 0018 - 0032

		Europos Parlamento ir Tarybos Sprendimas Nr. 848/2004/EB2004 m. balandžio 29 d.nustatantis Bendrijos veiksmų programą skatinant vyrų ir moterų lygybės srityje Europos lygmeniu aktyvias organizacijasEUROPOS PARLAMENTAS IR EUROPOS SĄJUNGOS TARYBA,atsižvelgdami į Europos bendrijos steigimo sutartį, ypač į jos 13 straipsnio 2 dalį,atsižvelgdami į Komisijos pasiūlymą,atsižvelgdami į Europos ekonomikos ir socialinių reikalų komiteto nuomonę [1],laikydamiesi Sutarties 251 straipsnyje nustatytos tvarkos [2],kadangi:(1) Vyrų ir moterų lygybės principas yra Bendrijos teisės pagrindinis principas, nustatytas Sutarties 2 straipsnyje bei 3 straipsnio 2 dalyje ir išaiškintas Europos Bendrijų Teisingumo Teismo praktikoje. Pagal Sutartį vyrų ir moterų lygybė yra viena iš Bendrijos specifinių užduočių ir tikslų, todėl Bendrija aktyviai skatina tokią lygybę visose Bendrijos veiksmų srityse.(2) Sutarties 13 straipsnio 1 dalimi Tarybai suteikiami įgaliojimai imtis reikiamų veiksmų kovai su bet kokia, inter alia, lytimi pagrįsta diskriminacija. Laikantis 13 straipsnio 2 dalies, kai Taryba priims Bendrijos skatinamąsias priemones, be jokio suderinimo su valstybių narių įstatymais ir kitais teisės aktais, remiančias valstybių narių atliekamus veiksmus siekiant prisidėti prie to tikslo įgyvendinimo, ji turės veikti Sutarties 251 straipsnyje nurodyta tvarka.(3) Europos Sąjungos Pagrindinių teisių chartijos 21 straipsnis draudžia bet kokią diskriminaciją lyties pagrindu, o 23 straipsniu nustatytas vyrų ir moterų lygybės principas visose srityse.(4) Veiksmų Bendrijos lygmeniu patyrimas parodė, kad lyčių lygybės skatinimas praktiškai reikalauja priemonių derinio ir pirmiausia vienas kitą papildančių teisės aktų ir praktinių veiksmų.(5) Komisijos Baltojoje knygoje dėl Europos valdymo pasisakoma už piliečių dalyvavimą formuojant ir įgyvendinant politiką, pilietinės visuomenės bei jos organizacijų pritraukimą, taip pat veiksmingesnį ir skaidresnį konsultavimąsi tarp suinteresuotų šalių.(6) Pekine įvykusioje Ketvirtojoje pasaulio moterų konferencijoje 1995 m. rugsėjo 15 d. buvo priimta deklaracija ir veiksmų programa, raginanti Vyriausybes, tarptautinę bendruomenę ir pilietinę visuomenę imtis strateginių veiksmų moterų diskriminacijai ir kliūtims lyčių lygybei likviduoti.(7) Taryba savo Sprendimu 2001/51/EB [3] sukūrė Bendrijos veiksmų programą dėl Bendrijos lyčių lygybės pagrindų strategijos. Šie veiksmai turėtų būti papildyti pagalbinėmis priemonėmis atitinkamose srityse.(8) Bendrojo Europos Sąjungos 2003 m. ir ankstesnių metų biudžeto antraštės A-3037 (Nr. ABB 040501) ir A-3046 (Nr. ABB 040503) buvo skirtos Europos Moterų Lobizmui ir moterų organizacijoms, dirbančioms skatinant vyrų ir moterų lygybę, remti.(9) 2002 m. birželio 25 d. Tarybos reglamentas (EB, Euratomo) Nr. 1605/2002 dėl Europos Bendrijų bendrajam biudžetui taikomo finansinio reglamento [4] (toliau – Finansinis reglamentas), reikalauja priimti pagrindinį egzistuojančių paramos priemonių aktą, kuris derintųsi su jo nuostatomis.(10) Tam tikrų organizacijų veikla padeda skatinti lyčių lygybę, visų pirma specialiai moterims skirtų Bendrijos priemonių atveju.(11) Visų pirma Europos Moterų Lobizmas, kuris jungia daugumą moterų organizacijų 15 valstybių narių ir turi daugiau kaip 3000 narių, vaidina pagrindinį vaidmenį skatinant, stebint ir skleidžiant moterims skirtas Bendrijos priemones, siekdamas vyrų ir moterų lygybės. Jo veikla tarnauja bendriesiems Europos interesams.(12) Todėl reikėtų patvirtinti struktūrinę programą, teikiančią finansinę pagalbą tokioms organizacijoms apyvartinėmis dotacijomis, veikliai siekiant bendrų Europos interesų lyčių lygybės srityje arba tikslo, kuris sudaro Europos Sąjungos politikos šioje srityje dalį ir tam tikromis dotacijomis veiksmams remti.(13) Ši programa yra plati geografiniu požiūriu, nes 2003 m. balandžio 16 d. buvo pasirašyta naujoji Stojimo sutartis, o Susitarimas dėl Europos ekonominės erdvės (EEE) numato plėsti bendradarbiavimą lyčių lygybės srityje tarp Europos bendrijos ir jos valstybių narių bei Europos laisvosios prekybos asociacijos šalių (EFTA). EEE susitarimas nustato EFTA valstybių EEE susitarimo šalių dalyvavimo Bendrijos programose procedūras. Be to, šioje programoje galėtų dalyvauti Rumunija ir Bulgarija, vadovaudamosi Europos susitarimų papildomų protokolų ir atitinkamų asociacijos tarybų sprendimų sąlygomis, ir Turkija, vadovaudamasi sąlygomis, kurios buvo nustatytos Bendrajame susitarime tarp Europos Sąjungos ir Turkijos Respublikos dėl Turkijos Respublikos dalyvavimo Bendrijos programose bendrųjų principų [5].(14) Nustatant tokios pagalbos skyrimo tvarką reikėtų atsižvelgti į specifinį Europos lygmeniu aktyvių organizacijų vyrų ir moterų lygybės skatinimo srityje pobūdį.(15) Šiuo sprendimu visam programos laikotarpiui yra nustatoma finansinė struktūra, kuri yra svarbiausias orientacinis dydis, kaip apibrėžta 1999 m. gegužės 6 d. Europos Parlamento, Tarybos ir Komisijos tarpinstitucinio susitarimo dėl biudžeto vykdymo tvarkos ir biudžeto sudarymo procedūros tobulinimo [6] 33 punkte, biudžeto valdymo institucijai kasmetinės biudžeto sudarymo procedūros metu.(16) 2003 m. lapkričio 24 d. Europos Parlamento, Tarybos ir Komisijos jungtinėje deklaracijoje dėl pagrindinių veiksmų skiriant dotacijas numatytos, išimties tvarka, pereinamojo laikotarpio nuostatos dėl šioje programoje įvedamo išlaidų tinkamumo laikotarpio,NUSPRENDĖ:1 straipsnisProgramos tikslas1. Šiuo sprendimu priimama Bendrijos veiksmų programa (toliau – programa), kurios tikslas – skatinti organizacijas, Europos lygmeniu aktyvias vyrų ir moterų lygybės srityje.2. Bendrasis programos tikslas yra remti veiklą tokių organizacijų, kurių nuolatinė darbo programa arba specifiniai veiksmai tarnauja bendriesiems Europos interesams vyrų ir moterų lygybės srityje arba siekia tikslo, kuris yra Europos Sąjungos politikos šioje srityje dalimi.3. Programa prasideda 2004 m. sausio 1 d. ir baigiasi 2005 m. gruodžio 31 dieną2 straipsnisGalimybė naudotis programa1. Siekdama įgyti teisę gauti dotaciją, aktyvi vyrų ir moterų lygybės srityje Europos lygmeniu organizacija privalo laikytis priede nustatytų nuostatų ir savo veikloje turi:a) prisidėti prie Bendrijos veiksmų skatinant vyrų ir moterų lygybę plėtros ir įgyvendinimo;b) laikytis Bendrijos veiksmų vyrų ir moterų lygybės politikos srityje pagrindinių principų ir teisinių nuostatų;c) turėti tarpvalstybinį potencialą.2. Konkreti organizacija turi būti teisiškai įsteigta ir veikti ilgiau kaip metus atskirai arba kaip skirtingos koordinuojamos asociacijos.3 straipsnisTrečiųjų šalių dalyvavimasBe valstybėse narėse įsikūrusių organizacijų programoje gali dalyvauti vyrų ir moterų lygybės srityje Europos lygmeniu aktyvios organizacijos, įsikūrusios:a) stojančiose valstybėse, kurios 2003 m. balandžio 16 d. pasirašė Stojimo sutartį;b) EFTA/EEE šalyse, vadovaujantis EEE susitarimo sąlygomis;c) Rumunijoje ir Bulgarijoje, vadovaujantis Europos susitarimų, jų papildomų protokolų ir atitinkamų asociacijų tarybų sprendimų dėl jų dalyvavimo sąlygomis;d) Turkijoje, vadovaujantis sąlygomis, kurios nustatytos Bendrajame susitarime tarp Europos Sąjungos ir Turkijos Respublikos dėl Turkijos Respublikos dalyvavimo Bendrijos programose bendrųjų principų.4 straipsnisNaudos gavėjų atranka1. Apyvartinės dotacijos skiriamos tiesiogiai priedo 2.1 punkte nurodytiems naudos gavėjams.2. Apyvartinės dotacijos skyrimas organizacijai, kuri siekia bendrų Europos interesų, sudarančių Europos Sąjungos vyrų ir moterų lygybės skatinimo politikos dalį, tikslo, remiantis nuolatine darbo programa arba dotacijos skyrimas specifiniams veiksmams atlikti turi atitikti priede nustatytus bendruosius kriterijus. Organizacijos, turinčios teisę gauti dotacijas laikantis priedo 2.2 ir 2.3 punktų, atrenkamos po kvietimo teikti pasiūlymus.5 straipsnisDotacijos skyrimas1. Apyvartinės dotacijos, skiriamos vyrų ir moterų lygybės srityje Europos lygmeniu aktyvioms organizacijoms laikantis priedo 2.1 ir 2.2 punktų, gali kompensuoti ne daugiau kaip 80 % organizacijos bendrų reikalavimus atitinkančių išlaidų tiems kalendoriniams metams, kuriems dotacija skirta.2. Laikantis Finansinio reglamento 113 straipsnio 2 dalies ir atsižvelgiant į organizacijų, kurioms taikomas šis sprendimas, pobūdį, pagal šią programą skiriamų dotacijų proporcingo mažinimo principui daroma nukrypti leidžianti nuostata.6 straipsnisFinansinės nuostatos1. Finansinė struktūra programai įgyvendinti 2004–2005 m. yra 2,2 milijono EUR.2. Metinius asignavimus tvirtina biudžeto valdymo institucija, neviršydama finansinės perspektyvos ribų.7 straipsnisPereinamojo laikotarpio nuostatos2004 metais skirtoms dotacijoms išlaidų tinkamumo laikotarpis prasidės 2004 m. sausio 1 d., su sąlyga, kad išlaidos nebuvo padarytos anksčiau už dotacijos paraiškos įteikimo datą arba naudos gavėjo biudžetinių metų pradžios datą.2004 metais naudos gavėjų, kurių biudžetiniai metai prasideda iki kovo 1 dienos, įsipareigojimui pasirašyti dotacijos susitarimą per pirmuosius ketverius naudos gavėjo biudžetinių metų mėnesius, kaip nurodyta Finansinio reglamento 112 straipsnio 2 dalyje, gali būti daroma išimtis. Tokiu atveju dotacijos susitarimas turėtų būti pasirašomas vėliausiai 2004 m. birželio 30 dieną.8 straipsnisMonitoringas ir vertinimasKomisija ne vėliau kaip iki 2006 m. gruodžio 31 d. Europos Parlamentui ir Tarybai pateikia ataskaitą dėl programos tikslų įgyvendinimo. Ataskaita grindžiama naudos gavėjų pasiektais rezultatais ir, visų pirma, joje įvertinamas veiksmingumas siekiant 1 straipsnyje ir priede nustatytų tikslų.9 straipsnisĮsigaliojimasŠis sprendimas įsigalioja kitą dieną po jo paskelbimo Europos Sąjungos oficialiajame leidinyje.Jis taikomas nuo 2004 m. sausio 1 d.Priimta Strasbūre, 2004 m. balandžio 29 d.Europos Parlamento varduPirmininkasP. CoxTarybos varduPirmininkasM. McDowell[1] OL C 80, 2004 3 30, p. 115.[2] 2003 m. lapkričio 20 d. Europos Parlamento nuomonė (dar nepaskelbta Oficialiajame leidinyje), 2004 m. vasario 6 d. Tarybos bendroji pozicija (OL C 95 E, 2004 4 20, p. 1), 2004 m. kovo 30 d. Europos Parlamento pozicija (dar nepaskelbta Oficialiajame leidinyje) ir 2004 m. balandžio 20 d. Tarybos sprendimas.[3] OL L 17, 2001 1 19, p. 22.[4] OL L 248, 2002 9 16, p. 1.[5] OL L 61, 2002 3 2, p. 29.[6] OL C 172, 1999 6 18, p. 1. Susitarimas su pakeitimais, padarytais Europos Parlamento ir Tarybos sprendimu 2003/429/EB (OL L 147, 2003 6 14, p. 25).--------------------------------------------------PRIEDAS1. Remtina veikla1 straipsnyje nustatytas bendrasis tikslas yra stiprinti Bendrijos veiksmus vyrų ir moterų lygybės srityje ir tokių veiksmų efektyvumą, teikiant finansinę pagalbą vyrų ir moterų lygybės srityje Europos lygmeniu aktyvioms organizacijoms, įskaitant Europos Moterų Lobizmą.1.1. Organizacijų, dirbančių skatinant vyrų ir moterų lygybę, kurios gali sustiprinti ir padidinti Bendrijos veiksmų efektyvumą, veiklai priskiriama:- suinteresuotų šalių atstovavimas Bendrijos lygmeniu,- sąmoningumo didinimo veikla, skirta skatinti lyčių vienybę, ypač per studijas, kampanijas ir seminarus,- informacijos apie Bendrijos veiksmus skatinant lyčių lygybę platinimas,- veiksmai skatinantys, inter alia, darbo ir šeimos gyvenimo suderinimą, moterų dalyvavimą priimant sprendimus, kovą su smurtu lyties pagrindu, lyčių stereotipų kūrimu ir diskriminacija darbe,- priemonės, skatinančios bendradarbiavimą su moterų organizacijomis trečiosiose šalyse ir didinantis sąmoningumą apie moterų situaciją visame pasaulyje.1.2. Europos Moterų Lobizmo atliekamai veiklai atstovaujant ir koordinuojant nevyriausybines moterų organizacijas bei perduodant informaciją apie moteris Europos institucijoms ir nevyriausybinėms organizacijoms priskiriama:- Pekino Veiksmų platformos (Jungtinės Tautos) tęsinys,- darbas siekiant tobulinti Europos teisės aktus dėl lyčių lygybės ir moterų įtraukimo į visas politikos sritis,- dalyvavimas susitikimuose ir konferencijose dėl lyčių lygybės,- veiksmai siekiant užtikrinti, kad moterų požiūriai ir interesai būtų įtraukti į nacionalinę ir Europos politiką, visų pirma skatinant jų dalyvavimą priimant sprendimus,- vyrų ir moterų lygybės stiprinimas ES plėtros procese ir bendradarbiavimo su moterų organizacijomis prisijungiančiose valstybėse narėse plėtra.2. Remtinos veiklos atlikimasOrganizacijų, kurios atitinka reikalavimus Bendrijos dotacijai pagal šią programą gauti, atliekama veikla bus priskiriama kuriai nors vienai iš tokių krypčių:2.1. 1 kryptis: Europos Moterų Lobizmo, kurio narės, inter alia, yra moterų organizacijos Europos Sąjungos valstybėse narėse, nuolatinė veikla, jeigu laikomasi tokių principų:- organizacija turi galėti laisvai rinkti savo narius,- ji turi galėti laisvai atlikti savo veiklą laikantis 1.2 punkto.2.2. 2 kryptis: organizacijos, siekiančios bendrojo Europos intereso tikslo lyčių lygybės srityje, arba tikslo, sudarančio Europos Sąjungos politikos šioje srityje dalį, nuolatinė veikla.Laikantis 2 straipsnio, tai taikoma ne pelno siekiančiai institucijai, kurios veikla išimtinai skirta siekti vyrų ir moterų lygybės arba platesnio tikslo siekiančiai organizacijai, kurios atliekamos veiklos dalis išimtinai skirta vyrų ir moterų lygybei skatinti.Metinė apyvartinė dotacija gali būti skiriama siekiant paremti tokios organizacijos nuolatinės darbo programos įgyvendinimą.2.3. 3 kryptis: organizacijos, siekiančios bendrojo Europos intereso tikslo vyrų ir moterų lygybės srityje, arba tikslo, sudarančio Europos Sąjungos politikos šioje srityje dalį, specifiniai veiksmai.3. Naudos gavėjų atranka3.1. Apyvartinė dotacija gali būti skiriama tiesiogiai Europos Moterų Lobizmui pagal programos 1 kryptį patvirtinus tinkamą darbo planą ir biudžetą.3.2. Organizacijos, turinčios teisę gauti apyvartinę dotaciją pagal 2 programos kryptį, bus atrenkamos remiantis kvietimais teikti pasiūlymus.3.3. Organizacijos, turinčios teisę gauti dotaciją už specifinius veiksmus pagal 3 programos kryptį, bus atrenkamos remiantis kvietimais teikti pasiūlymus.4. Tikrinimas ir auditas4.1. Apyvartinės dotacijos naudos gavėjas privalo pateikti Komisijai visus patvirtinamuosius dokumentus, įskaitant patikrintą finansinę ataskaitą dėl išlaidų, padarytų dotacijos skyrimo metais, penkerių metų laikotarpiui po paskutinės išmokos. Dotacijos naudos gavėjas turi užtikrinti, kad, kai taikoma, partnerių ar organizacijų narių turimi patvirtinamieji dokumentai būtų prieinami Komisijai.4.2. Komisija gali surengti auditą dėl dotacijos panaudojimo, kurį atliks jos pačios personalas arba kita jos pasirinkta nesusijusi kvalifikuota institucija. Toks auditas gali būti atliekamas bet kuriuo dotacijos susitarimo galiojimo metu ir penkerių metų laikotarpyje nuo balanso apmokėjimo datos. Tam tikrais atvejais pagal audito išvadas Komisija gali priimti sprendimą susigrąžinti dotaciją.4.3. Komisijos personalas ir jos įgalioti su Komisija nesusiję darbuotojai privalo turėti tinkamą prieigos, visų pirma, prie naudos gavėjo biurų ir prie visos informacijos, įskaitant informaciją elektronine forma, kurios gali reikėti tokiam auditui atlikti, teisę.4.4. Audito Rūmai ir Europos kovos su sukčiavimu tarnyba (OLAF) privalo galėti pasinaudoti tomis pačiomis, ypač prieigos, teisėmis kaip ir Komisija.4.5. Siekdama apsaugoti Europos Bendrijų finansinius interesus nuo sukčiavimo ir kitų pažeidimų, Komisija pagal programą gali atlikti patikrinimus vietoje ir inspektavimus, laikydamasi Tarybos reglamento (Euratomo, EB) Nr. 2185/96 [1], Jei būtina, tyrimus atlieka Europos kovos su sukčiavimu tarnyba (OLAF) pagal Europos Parlamento ir Tarybos Reglamentą (EB) Nr. 1073/1999 [2].[1] OL L 292, 1996 11 15, p. 2.[2] OL L 136, 1999 5 31, p. 1.--------------------------------------------------


title: 1993 m. gruodžio 16 d. Tarybos sprendimas dėl Muitinės konvencijos dėl komercinių kelių transporto priemonių laikinojo įvežimo sudarymo (1956 m.) ir Jungtinių Tautų rezoliucijos dėl laikinojo įvežimo dokumentų ir CPD knygelių taikymo komercinėms kelių transporto priemonėms priėmimo

text:
Svarbus teisinis pranešimas

|

31994D0111

Oficialusis leidinys L 056 , 26/02/1994 p. 0027 - 0027 specialusis leidimas suomių kalba: skyrius 2 tomas 11 p. 0067  specialusis leidimas švedų kalba: skyrius 2 tomas 11 p. 0067

		Tarybos sprendimas1993 m. gruodžio 16 d.dėl Muitinės konvencijos dėl komercinių kelių transporto priemonių laikinojo įvežimo sudarymo (1956 m.) ir Jungtinių Tautų rezoliucijos dėl laikinojo įvežimo dokumentų ir CPD knygelių taikymo komercinėms kelių transporto priemonėms priėmimo(94/111/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 113 straipsnį ir 228 straipsnio 2 dalį,atsižvelgdama į Komisijos pasiūlymą,kadangi Muitinės konvencija dėl komercinių kelių transporto priemonių laikinojo įvežimo, dėl kurios buvo susitarta globojant Jungtinių Tautų Organizacijai ir kuri buvo pasirašyta 1956 m. gegužės 18 d. Ženevoje, taikoma komercinių kelių transporto priemonių laikinojo įvežimo į Bendrijos muitų teritorijas ir trečiąsias šalis sąlygoms ir procedūroms ir yra muitinės susitarimas, kuris galėtų veiksmingai padėti plėtoti tarptautinę prekybą;kadangi pagal 33 straipsnio 2bis dalį prie Konvencijos gali prisijungti regioninės ekonominės integracijos organizacijos;kadangi, be to, visos Bendrijos valstybės narės yra Konvencijos Susitariančiosios Šalys;kadangi, Bendrijai tapus Susitariančiąja Šalimi, ji turi deponuoti prisijungimo dokumentą Jungtinių Tautų Organizacijos Generaliniam Sekretoriui;kadangi dabartinės Bendrijos kelių transporto priemonių laikinojo įvežimo komerciniam naudojimui nuostatos atitinka Konvencijos nuostatas, todėl Konvencijos 38 straipsniui nereikia daryti jokių išlygų;kadangi tikslinga Konvenciją patvirtinti;kadangi būtų tikslinga tuo pat metu priimti 1993 m. liepos 2 d. Jungtinių Tautų rezoliuciją dėl laikinojo įvežimo dokumentų ir CPD knygelių taikymo komercinėms kelių transporto priemonėms,NUSPRENDĖ:1 straipsnis1. Bendrijos vardu patvirtinama Muitinės konvencija dėl komercinių kelių transporto priemonių laikinojo įvežimo.Konvencijos tekstas pateikiamas I priede.2. Šio sprendimo II priede nurodytomis sąlygomis Bendrija priima 1993 m. liepos 2 d. Jungtinių Tautų rezoliuciją dėl laikinojo įvežimo dokumentų ir CPD knygelių taikymo komercinėms kelių transporto priemonėms.2 straipsnis1. Tarybos pirmininkas įgaliojamas paskirti asmenį, turintį teisę Bendrijos vardu deponuoti prisijungimo prie Konvencijos dokumentą.2. Šis paskirtasis asmuo praneša Jungtinių Tautų Organizacijos Generaliniam Sekretoriui, kad rezoliucija priimama.3. Komisija įpareigojama, pasitarusi su valstybėmis narėmis ir deponavusi 1 dalyje minimą prisijungimo dokumentą, perduoti Jungtinių Tautų Generaliniam Sekretoriui informaciją, nurodytą Konvencijos 33 straipsnio 2bis dalyje.Priimta Briuselyje, 1993 m. gruodžio 16 d.Tarybos varduPirmininkasR. Urbain--------------------------------------------------


title: 2017 m. spalio 12 d. Tarybos sprendimas (ES) 2017/1908 dėl tam tikrų Šengeno acquis nuostatų, susijusių su Vizų informacine sistema, pradėjimo taikyti Bulgarijos Respublikoje ir Rumunijoje

text:
19.10.2017

               LT

               Europos Sąjungos oficialusis leidinys

               L 269/39

         TARYBOS SPRENDIMAS (ES) 2017/1908
   2017 m. spalio 12 d.
   dėl tam tikrų Šengeno acquis nuostatų, susijusių su Vizų informacine sistema, pradėjimo taikyti Bulgarijos Respublikoje ir Rumunijoje
   EUROPOS SĄJUNGOS TARYBA,
   atsižvelgdama į Bulgarijos Respublikos ir Rumunijos stojimo aktą, ypač į jo 4 straipsnio 2 dalį,
   atsižvelgdama į Europos Parlamento nuomonę (1),
   kadangi:

               (1)

               remiantis 2005 m. Stojimo akto 4 straipsnio 2 dalies pirma pastraipa, Šengeno acquis nuostatos, išskyrus to akto II priede išvardytas nuostatas, prie kurių Bulgarija ir Rumunija prisijungia įstodamos, Bulgarijoje ir Rumunijoje turi būti taikomos pagal šiuo tikslu priimtą Tarybos sprendimą, patikrinus, ar visų Šengeno acquis dalių taikymui būtinos sąlygos yra įvykdytos;

               (2)

               2011 m. birželio 9 d. Taryba padarė išvadą, laikydamasi taikytinų Šengeno vertinimo procedūrų, kad Bulgarija ir Rumunija įvykdė sąlygas visose Šengeno acquis srityse, susijusiose su oro sienomis, sausumos sienomis, policijos bendradarbiavimu, duomenų apsauga, Šengeno informacine sistema, jūrų sienomis ir vizomis;

               (3)

               laikantis Europos Parlamento ir Tarybos sprendimo Nr. 565/2014/ES (2) buvo nustatyta supaprastinta asmenų kontrolės prie išorės sienų tvarka. Ši tvarka grindžiama vienašališku Bulgarijos, Kroatijos, Kipro ir Rumunijos tam tikrų dokumentų, visų pirma Šengeno vizų, pripažinimu lygiaverčiais jų išduodamoms nacionalinėms vizoms tranzito per jų teritoriją arba numatomo buvimo joje ne ilgiau kaip 90 dienų per bet kurį 180 dienų laikotarpį tikslu;

               (4)

               tikslinga nuo šio sprendimo įsigaliojimo dienos suteikti Bulgarijai ir Rumunijai prieigą prie Vizų informacinėje sistemoje (toliau – VIS) esančių duomenų susipažinimo tikslais, tik skaitymo režimu, nesuteikiant teisės įvesti į VIS duomenis, keisti ar trinti joje esančius duomenis. Tuo siekiama joms palengvinti nacionalinę prašymų išduoti vizą nagrinėjimo tvarką siekiant užkirsti kelią sukčiavimui ir bet kokiam piktnaudžiavimui Šengeno vizomis šių vizų galiojimą ir autentiškumą tikrinant pagal VIS saugomus duomenis, kad būtų lengviau (Šengeno vizą turinčių trečiųjų valstybių piliečių atžvilgiu) atlikti patikrinimus sienos perėjimo punktuose prie išorės sienų ir valstybių narių teritorijoje, nustatyti valstybę narę, atsakingą už tarptautinės apsaugos prašymus, bei nagrinėti šiuos prašymus, ir padidinti vidaus saugumo lygį valstybių narių teritorijoje sudarant palankesnes sąlygas kovai su sunkiais nusikaltimais ir terorizmu. Prieigos prie VIS duomenų susipažinimo tikslais suteikimas ir naudojimasis jais taip pat turėtų padėti nustatant bet kurio asmens, kuris gali neatitikti arba nebeatitikti įleidimo į atitinkamų valstybių narių teritoriją arba buvimo joje sąlygų, tapatybę;

               (5)

               todėl pageidautina priimti sprendimą, kuriuo būtų pradedamos taikyti atitinkamos VIS nuostatos, kaip nurodyta priede, taip pat visi vėlesni šių nuostatų pakeitimai. Tokių nuostatų taikymas turėtų būti ribojamas tiek, kiek jos susijusios su prieiga prie VIS duomenų susipažinimo tikslais tik skaitymo formatu. Todėl Bulgarijai ir Rumunijai turėtų būti suteikta prieiga prie VIS duomenų siekiant su jais susipažinti ir laikantis taikomose nuostatose nurodytos tvarkos ir sąlygų. Priede turėtų būti pateikta atitinkama acquis, susijusi su prieiga prie VIS duomenų susipažinimo tikslais. Tačiau Europos Parlamento ir Tarybos reglamentas (ES) Nr. 1077/2011 (3), Tarybos sprendimas 2004/512/EB (4) ir Komisijos sprendimas 2006/648/EB (5) jau taikomi Bulgarijai ir Rumunijai. Todėl jie nėra įtraukti į priedą.

               (6)

               taip pat pageidautina nustatyti datą, nuo kurios būtų pradėtos tos su VIS susijusios Šengeno acquis nuostatos, kaip nustatyta pagal Europos Parlamento ir Tarybos reglamentą (EB) Nr. 767/2008 (6) Bulgarijos ir Rumunijos atžvilgiu. Tai turėtų būti padaryta iš karto po to, kai Bulgarija ir Rumunija praneš Komisijai, kad buvo sėkmingai užbaigti „eu-LISA“ atliekami visi išsamūs susiję bandymai;

               (7)

               dėl atitinkamų valstybių narių vidaus sienų kontrolės panaikinimo ir visapusiško jų dalyvavimo taikant Šengeno acquis nuostatas, susijusias su bendra vizų politika, turėtų būti vieningai priimtas atskiras Tarybos sprendimas pagal 2005 m. Stojimo akto 4 straipsnio 2 dalį. Kol bus priimtas minėtas sprendimas, kuriuo bus pradėtos taikyti nuostatos, taikytinos trumpalaikių vizų srityje, išskyrus nuostatas, išvardytas šio sprendimo priede Bulgarijos ir Rumunijos atžvilgiu, į kurias įeina visų pirma Vizų kodeksas (7) ir jo įgyvendinimo tikslais priimtos nuostatos, Bulgarija ir Rumunija negali išduoti Šengeno vizų ir toliau išduoda trumpalaikes vizas pagal savo nacionalinę teisę. Iki tame sprendime nustatytos datos turėtų būti išlaikyti iš šio sprendimo kylantys naudojimosi VIS apribojimai, visų pirma apribojimai, susiję su teise įvesti atitinkamus duomenimis į VIS;

               (8)

               tačiau pageidautina šiuo pereinamuoju laikotarpiu suteikti Bulgarijos ir Rumunijos kompetentingoms vizų institucijoms prieigą prie VIS duomenų susipažinimo tikslais tik skaitymo formatu tam, kad jos nagrinėtų prašymus dėl trumpalaikių vizų, kurias išduoda pagal savo nacionalinę teisę, ir priimtų su tais prašymais susijusius sprendimus. Tai apima sprendimą dėl pagal atitinkamas savo nacionalines nuostatas išduotos vizos panaikinimo, atšaukimo, jos galiojimo pratęsimo ar sutrumpinimo;

               (9)

               atsižvelgiant į tai, kad Bulgarijos ir Rumunijos patikrinimas pagal taikomas Šengeno vertinimo procedūras, kaip nurodyta 2005 m. Stojimo akto 4 straipsnio 2 dalyje, jau užbaigtas, Tarybos reglamento (ES) Nr. 1053/2013 (8) 1 straipsnio 1 dalies b punkte numatytas patikrinimas tų valstybių narių atžvilgiu nebus vykdomas. Priėmus šį sprendimą priede išvardytos nuostatos turėtų būti pradėtos taikyti tik Bulgarijai ir (arba) Rumunijai sėkmingai užbaigus išsamius „eu-LISA“ atliekamus bandymus ir tinkamai apie juos pranešus Komisijai. Be to, pageidautina, kad Bulgarija ir Rumunija pasikviestų ekspertų iš valstybių narių ir Komisijos, kad jie atliktų tų nuostatų taikymo peržiūras;

               (10)

               Islandijos ir Norvegijos atžvilgiu šiuo sprendimu plėtojamos Šengeno acquis nuostatos, kaip apibrėžta Europos Sąjungos Tarybos, Islandijos Respublikos ir Norvegijos Karalystės susitarime dėl pastarųjų asociacijos įgyvendinant, taikant ir plėtojant Šengeno acquis
                   (9), kurios patenka į Tarybos sprendimo 1999/437/EB (10) 1 straipsnio B ir G punktuose nurodytą sritį;

               (11)

               Šveicarijos atžvilgiu šiuo sprendimu plėtojamos Šengeno acquis nuostatos, kaip apibrėžta Europos Sąjungos, Europos bendrijos ir Šveicarijos Konfederacijos susitarime dėl Šveicarijos Konfederacijos asociacijos įgyvendinant, taikant ir plėtojant Šengeno acquis
                   (11), kurios patenka į Sprendimo 1999/437/EB 1 straipsnio B ir G punktuose nurodytą sritį, minėtą sprendimą taikant kartu su Tarybos sprendimo 2008/146/EB (12) 3 straipsniu;

               (12)

               Lichtenšteino atžvilgiu šiuo sprendimu plėtojamos Šengeno acquis nuostatos, kaip apibrėžta Europos Sąjungos, Europos bendrijos, Šveicarijos Konfederacijos ir Lichtenšteino Kunigaikštystės protokole dėl Lichtenšteino Kunigaikštystės prisijungimo prie Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis
                   (13), kurios patenka į Sprendimo 1999/437/EB 1 straipsnio B ir G punktuose nurodytą sritį, minėtą sprendimą taikant kartu su Tarybos sprendimo 2011/350/ES (14) 3 straipsniu,

         PRIĖMĖ ŠĮ SPRENDIMĄ:
   1 straipsnis
   1.   Priede nurodytos Šengeno acquis nuostatos, susijusios su VIS, taikomos Bulgarijai ir Rumunijai, jų tarpusavio santykiuose ir jų santykiuose su Belgijos Karalyste, Čekijos Respublika, Danijos Karalyste, Vokietijos Federacine Respublika, Estijos Respublika, Graikijos Respublika, Ispanijos Karalyste, Prancūzijos Respublika, Italijos Respublika, Latvijos Respublika, Lietuvos Respublika, Liuksemburgo Didžiąja Hercogyste, Vengrija, Maltos Respublika, Nyderlandų Karalyste, Austrijos Respublika, Lenkijos Respublika, Portugalijos Respublika, Slovėnijos Respublika, Slovakijos Respublika, Suomijos Respublika ir Švedijos Karalyste, taip pat su Islandijos Respublika, Lichtenšteino Kunigaikštyste, Norvegijos Karalyste ir Šveicarijos Konfederacija. Šios nuostatos taikomos nuo tada, kai sėkmingai užbaigiami visi susiję išsamūs bandymai priede išvardytų nuostatų atžvilgiu, kuriuos turi atlikti „eu-LISA“, Bulgarija ir Rumunija, ir pranešama Komisijai, kad tie bandymai sėkmingai užbaigti. Be to, Bulgarija ir Rumunija gali pasikviesti ekspertų iš valstybių narių ir Komisijos, kad jie atliktų tų nuostatų taikymo peržiūras.
   2.   Kol bus priimtas Tarybos sprendimas, kuriuo panaikinama valstybių narių vidaus sienų kontrolė, Bulgarijos ir Rumunijos kompetentingos vizų institucijos gali naudotis prieiga prie VIS susipažinimo tikslais tik skaitymo formatu tam, kad:

               a)

               nagrinėtų prašymus dėl trumpalaikių vizų, kurias Bulgarija ir Rumunija išduoda pagal jų nacionalinę teisę;

               b)

               priimtų sprendimus dėl tų prašymų, įskaitant sprendimą dėl pagal jų atitinkamas nacionalines nuostatas išduotos vizos panaikinimo, atšaukimo arba jos galiojimo pratęsimo ar sutrumpinimo.

         2 straipsnis
   Šis sprendimas įsigalioja jo priėmimo dieną.
   Jis taikomas nuo dienos, kurią turi nustatyti Komisija, po to, kai Bulgarija ir Rumunija praneša Komisijai, kad 1 straipsnio 1 dalyje nurodyti išsamūs bandymai sėkmingai užbaigti.
   3 straipsnis
   Šis sprendimas taikomas pagal Sutartis.

      Priimta Liuksemburge 2017 m. spalio 12 d.

            Tarybos vardu

            Pirmininkas

         U. REINSALU

      (1)  Nuomonė pateikta 2017 m. spalio 4 d. (dar nepaskelbta Oficialiajame leidinyje).

      (2)  2014 m. gegužės 15 d. Europos Parlamento ir Tarybos sprendimas Nr. 565/2014/ES, kuriuo nustatoma supaprastinta asmenų kontrolės prie išorės sienų tvarka, grindžiama vienašališku Bulgarijos, Kroatijos, Kipro ir Rumunijos tam tikrų dokumentų pripažinimu lygiaverčiais jų išduodamoms nacionalinėms vizoms tranzito per jų teritoriją arba buvimo joje ne ilgiau kaip 90 dienų per bet kurį 180 dienų laikotarpį tikslu ir panaikinami Sprendimai Nr. 895/2006/EB ir Nr. 582/2008/EB (OL L 157, 2014 5 27, p. 23).

      (3)  2011 m. spalio 25 d. Europos Parlamento ir Tarybos reglamentas (ES) Nr. 1077/2011, kuriuo įsteigiama Europos didelės apimties IT sistemų laisvės, saugumo ir teisingumo erdvėje operacijų valdymo agentūra (OL L 286, 2011 11 1, p. 1).

      (4)  2004 m. birželio 8 d. Tarybos sprendimas 2004/512/EB dėl Vizų informacinės sistemos (VIS) sukūrimo (OL L 213, 2004 6 15, p. 5).

      (5)  2006 m. rugsėjo 22 d. Komisijos sprendimas 2006/648/EB, nustatantis techninius biometrinių požymių standartų, susijusių su Vizų informacinės sistemos plėtojimu, reikalavimus (OL L 267, 2006 9 27, p. 41).

      (6)  2008 m. liepos 9 d. Europos Parlamento ir Tarybos reglamentas (EB) Nr. 767/2008 dėl Vizų informacinės sistemos (VIS) ir apsikeitimo duomenimis apie trumpalaikes vizas tarp valstybių narių (VIS reglamentas) (OL L 218, 2008 8 13, p. 60).

      (7)  2009 m. liepos 13 d. Europos Parlamento ir Tarybos reglamentas (EB) Nr. 810/2009, nustatantis Bendrijos vizų kodeksą (Vizų kodeksas) (OL L 243, 2009 9 15, p. 1).

      (8)  2013 m. spalio 7 d. Tarybos reglamentas (ES) Nr. 1053/2013, kuriuo sukuriamas tikrinimo, kaip taikoma Šengeno acquis, vertinimo ir stebėsenos mechanizmas, ir panaikinamas 1998 m. rugsėjo 16 d. Vykdomojo komiteto sprendimas, įsteigiantis Šengeno įvertinimo ir įgyvendinimo nuolatinį komitetą (OL L 295, 2013 11 6, p. 27).

      (9)  OL L 176, 1999 7 10, p. 36.

      (10)  1999 m. gegužės 17 d. Tarybos sprendimas 1999/437/EB dėl tam tikrų priemonių taikant Europos Sąjungos Tarybos, Islandijos Respublikos ir Norvegijos Karalystės sudarytą susitarimą dėl šių dviejų valstybių asociacijos įgyvendinant, taikant ir plėtojant Šengeno acquis (OL L 176, 1999 7 10, p. 31).

      (11)  OL L 53, 2008 2 27, p. 52.

      (12)  2008 m. sausio 28 d. Tarybos sprendimas 2008/146/EB dėl Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis sudarymo Europos bendrijos vardu (OL L 53, 2008 2 27, p. 1).

      (13)  OL L 160, 2011 6 18, p. 21.

      (14)  2011 m. kovo 7 d. Tarybos sprendimas 2011/350/ES dėl Europos Sąjungos, Europos bendrijos, Šveicarijos Konfederacijos ir Lichtenšteino Kunigaikštystės protokolo dėl Lichtenšteino Kunigaikštystės prisijungimo prie Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis sudarymo Europos Sąjungos vardu, kiek tai susiję su patikrinimų prie vidaus sienų panaikinimu ir asmenų judėjimu (OL L 160, 2011 6 18, p. 19).

      PRIEDAS

         Šengeno acquis nuostatų, susijusių su VIS, kurios turi tapti taikytinomis Bulgarijai ir Rumunijai, sąrašas

                  1.

                  Konvencijos dėl Šengeno susitarimo, 1985 m. birželio 14 d. sudaryto tarp Beniliukso ekonominės sąjungos valstybių, Vokietijos Federacinės Respublikos ir Prancūzijos Respublikos Vyriausybių dėl laipsniško jų bendrų sienų kontrolės panaikinimo įgyvendinimo (toliau – Šengeno konvencija) (OL L 239, 2000 9 22, p. 19) 1 ir 126–130 straipsniai tiek, kiek jie yra susiję su kitomis šiame priede nurodytomis nuostatomis;

                  2.

                  2004 m. birželio 8 d. Tarybos sprendimas 2004/512/EB dėl Vizų informacinės sistemos (VIS) sukūrimo (OL L 213, 2004 6 15, p. 5);

                  3.

                  Šios 2008 m. liepos 9 d. Europos Parlamento ir Tarybos reglamento (EB) Nr. 767/2008 dėl Vizų informacinės sistemos (VIS) ir apsikeitimo duomenimis apie trumpalaikes vizas tarp valstybių narių (VIS reglamentas) (OL L 218, 2008 8 13, p. 60) nuostatos:

                              —

                              I skyrius, išskyrus 6 straipsnio 1 dalį;

                              —

                              15 straipsnis, kuris taikomas mutatis mutandis prašymų dėl Bulgarijos ir Rumunijos pagal jų nacionalinę teisę išduodamų trumpalaikių vizų, įskaitant sprendimus dėl tų prašymų, nagrinėjimui;

                              —

                              III skyrius;

                              —

                              V skyrius, išskyrus 31 straipsnio 2 ir 3 dalis;

                              —

                              VI ir VII skyriai, išskyrus 50 straipsnio 6 dalį;

                  4.

                  2008 m. birželio 23 d. Tarybos sprendimas 2008/633/TVR dėl valstybių narių paskirtų institucijų ir Europolo prieigos prie Vizų informacinės sistemos (VIS) teroristinių ir kitų sunkių nusikaltimų prevencijos, atskleidimo ir tyrimo tikslais (OL L 218, 2008 8 13, p. 129);

                  5.

                  2009 m. liepos 13 d. Europos Parlamento ir Tarybos reglamento (EB) Nr. 810/2009, nustatančio Bendrijos vizų kodeksą (Vizų kodeksas) (OL L 243, 2009 9 15, p. 1), 21 straipsnio 2 dalis, 37 straipsnio 1 dalis ir 43 straipsnio 5 dalis;

                  6.

                  2009 m. spalio 9 d. Komisijos sprendimas 2009/756/EB, kuriuo nustatomi skiriamosios gebos ir pirštų atspaudų naudojimo biometriniam identifikavimui ir biometrinei patikrai Vizų informacinėje sistemoje reikalavimai (OL L 270, 2009 10 15, p. 14).

                  7.

                  2009 m. lapkričio 30 d. Komisijos sprendimas 2009/876/EB, kuriuo priimamos duomenų įvedimo ir prašymų susiejimo, prieigos prie duomenų, duomenų keitimo, trynimo ir išankstinio jų ištrynimo, taip pat duomenų tvarkymo operacijų Vizų informacinėje sistemoje įrašų saugojimo ir naudojimosi jais techninio įdiegimo priemonės (OL L 315, 2009 12 2, p. 30), tiek, kiek šis sprendimas yra susijęs su vizų prašymų nagrinėjimu;

                  8.

                  2016 m. kovo 9 d. Europos Parlamento ir Tarybos reglamento (ES) 2016/399 dėl taisyklių, reglamentuojančių asmenų judėjimą per sienas, Sąjungos kodekso (Šengeno sienų kodeksas) (OL L 77, 2016 3 23, p. 1), II antraštinė dalis ir jo priedai tiek, kiek jie yra susiję su VIS.


title: 2013/16/ES: 2012 m. gruodžio 12 d. Europos Parlamento ir Tarybos sprendimas dėl Europos prisitaikymo prie globalizacijos padarinių fondo lėšų mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Ispanijos paraiška „EGF/2011/018 ES/País Vasco Productos metálicos“ )

text:
12.1.2013

               LT

               Europos Sąjungos oficialusis leidinys

               L 8/15

         EUROPOS PARLAMENTO IR TARYBOS SPRENDIMAS
   2012 m. gruodžio 12 d.
   dėl Europos prisitaikymo prie globalizacijos padarinių fondo lėšų mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Ispanijos paraiška „EGF/2011/018 ES/País Vasco Productos metálicos“)
   (2013/16/ES)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo,
   atsižvelgdami į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo (1), ypač į jo 28 punktą,
   atsižvelgdami į 2006 m. gruodžio 20 d. Europos Parlamento ir Tarybos reglamentą (EB) Nr. 1927/2006, įsteigiantį Europos prisitaikymo prie globalizacijos padarinių fondą (2), ypač į jo 12 straipsnio 3 dalį,
   atsižvelgdami į Europos Komisijos pasiūlymą,
   kadangi:

               (1)

               Europos prisitaikymo prie globalizacijos padarinių fondas (toliau – EGF) įsteigtas teikti papildomą paramą darbuotojams, atleistiems iš darbo dėl su globalizacija susijusių esminių pasaulio prekybos sistemos struktūrinių pokyčių, ir padėti jiems vėl integruotis į darbo rinką;

               (2)

               EGF taikymo sritis buvo išplėsta – nuo 2009 m. gegužės 1 d. iki 2011 m. gruodžio 30 d. galima teikti paramos darbuotojams, atleistiems iš darbo dėl tiesioginio pasaulinės finansų ir ekonomikos krizės poveikio, paraiškas;

               (3)

               2006 m. gegužės 17 d. tarpinstituciniame susitarime numatyta galimybė mobilizuoti EGF lėšas, neviršijant viršutinės metinės 500 mln. EUR ribos;

               (4)

               2011 m. gruodžio 28 d. Ispanija pateikė paraišką mobilizuoti EGF lėšas dėl darbuotojų atleidimo iš 423 įmonių, vykdančių NACE 2 red. 25 skyriaus (metalo gaminių, išskyrus mašinas ir įrenginius, gamyba) veiklą Baskijos (ES21) NUTS II regione, ir iki 2012 m. rugsėjo 5 d. ją papildė išsamesne informacija. Ši paraiška atitinka finansinei paramai taikomus reikalavimus, kaip nustatyta Reglamento (EB) Nr. 1927/2006 10 straipsnyje. Todėl Komisija siūlo mobilizuoti 1 299 545 EUR sumą;

               (5)

               todėl EGF lėšos turėtų būti mobilizuotos finansinei paramai pagal Ispanijos pateiktą paraišką suteikti,

         PRIĖMĖ ŠĮ SPRENDIMĄ:
   1 straipsnis
   2012 finansinių metų Europos Sąjungos bendrajame biudžete Europos prisitaikymo prie globalizacijos padarinių fondo lėšos mobilizuojamos siekiant skirti 1 299 545 EUR įsipareigojimų ir mokėjimų asignavimų sumą.
   2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Strasbūre 2012 m. gruodžio 12 d.

            Europos Parlamento vardu

            Pirmininkas

         M. SCHULZ

            Tarybos vardu

            Pirmininkas

         A. D. MAVROYIANNIS

      (1)  OL C 139, 2006 6 14, p. 1.

      (2)  OL L 406, 2006 12 30, p. 1.


title: 2010/479/ES: 2010 m. liepos 12 d. Tarybos sprendimas dėl Europos Sąjungos pozicijos ES ir Meksikos jungtiniame komitete dėl ES ir Meksikos jungtinės tarybos sprendimo Nr. 2/2000 III priedo dėl prekių kilmės sąvokos apibrėžties ir administracinio bendradarbiavimo metodų

text:
4.9.2010

               LT

               Europos Sąjungos oficialusis leidinys

               L 234/14

         TARYBOS SPRENDIMAS
   2010 m. liepos 12 d.
   dėl Europos Sąjungos pozicijos ES ir Meksikos jungtiniame komitete dėl ES ir Meksikos jungtinės tarybos sprendimo Nr. 2/2000 III priedo dėl prekių kilmės sąvokos apibrėžties ir administracinio bendradarbiavimo metodų
   (2010/479/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,
   atsižvelgdama į Europos Komisijos pasiūlymą,
   kadangi:

               (1)

               1997 m. gruodžio 8 d. Briuselyje pasirašytu Europos bendrijos bei jos valstybių narių ir Jungtinių Meksikos Valstijų ekonominės partnerystės, politinio koordinavimo ir bendradarbiavimo susitarimu (1) įsteigtos ES ir Meksikos jungtinės tarybos (2) sprendimo Nr. 2/2000 (toliau – Sprendimas Nr. 2/2000) 5-ojoje jungtinėje deklaracijoje (3) numatyta, kad minėtu susitarimu įsteigtas ES ir Meksikos jungtinis komitetas turi persvarstyti būtinybę pratęsti Sprendimo Nr. 2/2000 III priedo IIa priedėlio 2 ir 3 pastabose išdėstytų kilmės taisyklių taikymą po 2003 m. birželio 30 d.

               (2)

               2004 m. kovo 22 d. ir 2007 m. birželio 14 d. Jungtinis komitetas priėmė sprendimus Nr. 1/2004 (4) ir Nr. 1/2007 (5), kuriais buvo pratęstas tose pastabose pateiktų kilmės taisyklių taikymas atitinkamai iki 2006 m. birželio 30 d. ir 2009 m. birželio 30 d.

               (3)

               Pagal 5-ąją bendrąją deklaraciją atlikus dabartinių ekonominių sąlygų analizę, manoma, kad tikslinga dar kartą laikinai pratęsti Sprendimo Nr. 2/2000 III priedo IIa priedėlio 2 ir 3 pastabose išdėstytų kilmės taisyklių taikymą ir taip užtikrinti tuo sprendimu numatytų abipusių lengvatų taikymo tęstinumą.

               (4)

               Jungtinio komiteto sprendimu Nr. 1/2007 suteiktas Sprendimo Nr. 2/2000 III priedo IIa priedėlio 2 ir 3 pastabose išdėstytų kilmės taisyklių taikymo pratęsimas nustojo galioti 2009 m. birželio 30 d., todėl siekiant nepakenkti dabartinėms ekonominėms sąlygoms, manoma, kad tikslinga taikyti siūlomą sprendimą dėl naujo pratęsimo atgaline data, t. y. nuo 2009 m. liepos 1 d.,

         PRIĖMĖ ŠĮ SPRENDIMĄ:
   1 straipsnis
   Pozicija, kurią Sąjunga turi priimti ES ir Meksikos jungtiniame komitete dėl Sprendimo Nr. 2/2000 III priedo, yra išdėstyta pridedame Jungtinio komiteto sprendimo projekte.
   2 straipsnis
   Jungtinio komiteto sprendimas skelbiamas Europos Sąjungos oficialiajame leidinyje.

      Priimta Briuselyje 2010 m. liepos 12 d.

            Tarybos vardu

            Pirmininkė

         S. LARUELLE

      (1)  OL L 276, 2000 10 28, p. 45.

      (2)  OL L 157, 2000 6 30, p. 10 ir OL L 245, 2000 9 29, p. 1 (priedai).

      (3)  OL L 245, 2000 9 29, p. 1167.

      (4)  OL L 113, 2004 4 20, p. 60.

      (5)  OL L 279, 2007 10 23, p. 15.

      PRIEDAS

         Pasiūlymas
         ES IR MEKSIKOS JUNGTINIO KOMITETO SPRENDIMAS
         Nr. …/2009
         m d.
         dėl 2000 m. kovo 23 d. ES ir Meksikos jungtinės tarybos sprendimo Nr. 2/2000 III priedo dėl prekių kilmės sąvokos apibrėžties ir administracinio bendradarbiavimo metodų
         JUNGTINIS KOMITETAS,
         atsižvelgdamas į 2000 m. kovo 23 d. ES ir Meksikos jungtinės tarybos sprendimą Nr. 2/2000 (toliau – Sprendimas Nr. 2/2000), ypač į jo III priedo dėl prekių kilmės sąvokos apibrėžties ir administracinio bendradarbiavimo metodų IIa priedėlio 2 ir 3 pastabas ir 5-ąją bendrąją deklaraciją,
         kadangi:

                     (1)

                     Sprendimo Nr. 2/2000 III priede išdėstytos kilmės taisyklės, taikomos produktams, kurių kilmės vieta yra Susitarimo šalių teritorija.

                     (2)

                     Pagal 5-ąją bendrąją deklaraciją, jungtinis komitetas persvarsto būtinybę pratęsti Sprendimo Nr. 2/2000 III priedo IIa priedėlio 2 ir 3 pastabose išdėstytų kilmės taisyklių taikymą po 2003 m. birželio 30 d., jei išlieka tose pastabose išdėstytų taisyklių priėmimą lėmusios ekonominės sąlygos. 2004 m. kovo 22 d. ir 2007 m. birželio 14 d. ES ir Meksikos jungtinis komitetas priėmė sprendimus Nr. 1/2004 ir Nr. 1/2007, kuriais atitinkamai iki 2006 m. birželio 30 d. ir 2009 m. birželio 30 d. pratęstas Sprendimo Nr. 2/2000 III priedo IIa priedėlio 2 ir 3 pastabose išdėstytų kilmės taisyklių taikymas.

                     (3)

                     Pagal 5-ąją bendrąją deklaraciją atlikus dabartinių ekonominių sąlygų analizę, manoma, kad tikslinga dar kartą laikinai pratęsti Sprendimo Nr. 2/2000 III priedo IIa priedėlio 2 ir 3 pastabose išdėstytų kilmės taisyklių taikymą ir taip užtikrinti Sprendimu Nr. 2/2000 numatytų abipusių lengvatų taikymo tęstinumą,

               NUSPRENDĖ:
         1 straipsnis
         Vietoj Sprendimo Nr. 2/2000 III priedo II priedėlyje išdėstytų kilmės taisyklių Sprendimo Nr. 2/2000 III priedo IIa priedėlio 2 ir 3 pastabose išdėstytos kilmės taisyklės taikomos iki 2014 m. birželio 30 d.
         2 straipsnis
         Šis sprendimas įsigalioja tą dieną, kai Šalys pasikeičia rašytiniais pranešimais, kuriais patvirtinama, kad baigtos jų atitinkamos teisinės procedūros.
         1 straipsnis taikomas nuo 2009 m. liepos 1 d.

            Priimta Briuselyje

                  Jungtinio komiteto vardu

                  Pirmininkas


title: 1987 m. rugsėjo 28 d. Tarybos sprendimas dėl Europos ekonominės bendrijos ir Libano Respublikos bendradarbiavimo susitarimo papildomojo protokolo sudarymo

text:
Svarbus teisinis pranešimas

|

31987D0513

Oficialusis leidinys L 297 , 21/10/1987 p. 0028 - 0028 specialusis leidimas suomių kalba: skyrius 11 tomas 13 p. 0063  specialusis leidimas švedų kalba: skyrius 11 tomas 13 p. 0063

		Tarybos sprendimas1987 m. rugsėjo 28 d.dėl Europos ekonominės bendrijos ir Libano Respublikos bendradarbiavimo susitarimo papildomojo protokolo sudarymo(87/513/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį ir ypač jos 238 straipsnį,atsižvelgdama į Komisijos rekomendaciją,atsižvelgdama į Europos Parlamento pritarimą [1],kadangi 1977 m. gegužės 3 d. Briuselyje pasirašyto Europos ekonominės bendrijos ir Libano Respublikos bendradarbiavimo susitarimo [2] papildomasis protokolas turi būti patvirtintas,PRIĖMĖ ŠĮ SPRENDIMĄ:1 straipsnisBendrijos vardu patvirtinamas Europos ekonominės bendrijos ir Libano Respublikos bendradarbiavimo susitarimo papildomasis protokolas,Protokolo tekstas pateikiamas šio sprendimo priede.2 straipsnisTarybos Pirmininkas paskelbia protokolo 5 straipsnyje [3] nurodytą pranešimą.3 straipsnisŠis sprendimas įsigalioja jo paskelbimo Europos Bendrijų oficialiajame leidinyje dienąPriimta Briuselyje, 1987 m. rugsėjo 28 d.Tarybos varduPirmininkasB. Haarder[1] Pritarta 1987 m. rugsėjo 16 d. (dar nepaskelbta Oficialiajame leidinyje).[2] OL L 267, 1978 9 27, p. 2.[3] Protokolo įsigaliojimo datą Tarybos Generalinis sekretoriatas paskelbs Europos Bendrijų oficialiajame leidinyje.--------------------------------------------------


title: 2006/212/EB: 2006 m. kovo 14 d.  Tarybos sprendimas, iš dalies keičiantis Sprendimą 1999/70/EB dėl nacionalinių centrinių bankų išorės auditorių  Österreichische Nationalbank  išorės auditorių atžvilgiu

text:
16.3.2006

               LT

               Europos Sąjungos oficialusis leidinys

               L 79/25

      TARYBOS SPRENDIMAS

   2006 m. kovo 14 d.
   iš dalies keičiantis Sprendimą 1999/70/EB dėl nacionalinių centrinių bankų išorės auditorių Österreichische Nationalbank išorės auditorių atžvilgiu
   (2006/212/EB)
   EUROPOS SĄJUNGOS TARYBA,
   atsižvelgdama į Protokolą dėl Europos centrinių bankų sistemos ir Europos centrinio banko statuto, pridėtą prie Europos bendrijos steigimo sutarties, ypač į jo 27 straipsnio 1 dalį,
   atsižvelgdama į 2006 m. vasario 1 d. Europos centrinio banko rekomendaciją ECB/2006/1 Europos Sąjungos Tarybai dėl Österreichische Nationalbank išorės auditorių (1),
   kadangi:

               (1)

               Europos centrinio banko (ECB) ir Eurosistemos nacionalinių centrinių bankų sąskaitų auditą turi atlikti nepriklausomi išorės auditoriai, kuriuos rekomenduoja ECB valdančioji taryba ir tvirtina Europos Sąjungos Taryba.

               (2)

               Pagal Österreichische Nationalbank federalinio akto 37 straipsnio 1 dalį, Österreichische Nationalbank (ÖNB) visuotiniame susirinkime kasmet išrenkami du auditoriai ir du pakaitiniai auditoriai. Pakaitiniams auditoriams įgaliojimai bus suteikiami tik tuo atveju, jei auditoriai negali atlikti audito.

               (3)

               Esamų ÖNB išorės auditorių įgaliojimai po 2005 finansinių metų audito negali būti pratęsti dar vienai kadencijai. Todėl nuo 2006 finansinių metų turi būti paskirti išorės auditoriai.

               (4)

               Savo naujais išorės auditoriais ÖNB pasirinko KPMG Alpen-Treuhand GmbH, TPA Horwath Wirtschaftsprüfung GmbH, Moore Stephens Austria Wirtschaftsprüfungsgesellschaft mbH ir BDO Auxilia Treuhand GmbH pagal Bendrijos ir Austrijos viešųjų pirkimų teisės aktus, o ECB mano, kad šie auditoriai atitinka būtinus skyrimo reikalavimus.

               (5)

               ECB valdančioji taryba rekomendavo kasmet pratęsti šių išorės auditorių įgaliojimus iš viso ne ilgiau nei penkeriems metams.

               (6)

               Reikėtų vadovautis ECB valdančiosios tarybos rekomendacija ir atitinkamai iš dalies pakeisti Tarybos sprendimą 1999/70/EB (2),

         NUSPRENDĖ:
   1 straipsnis
   Sprendimo 1999/70/EB 1 straipsnio 9 dalis pakeičiama taip:

      „9.   KPMG Alpen-Treuhand GmbH ir TPA Horwath Wirtschaftsprüfung GmbH kartu patvirtinami Österreichische Nationalbank (ÖNB) išorės auditoriais 2006 finansiniams metams.

         Moore Stephens Austria Wirtschaftsprüfungsgesellschaft mbH ir BDO Auxilia Treuhand GmbH kartu patvirtinami ÖNB pakaitiniais auditoriais 2006 finansiniams metams.
      Šie įgaliojimai gali kasmet būti pratęsiami iš viso ne ilgiau nei penkeriems metams, jiems pasibaigiant ne vėliau kaip 2010 finansiniais metais.“.

   2 straipsnis
   Apie šį sprendimą pranešama Europos centriniam bankui.
   3 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2006 m. kovo 14 d.

            Tarybos vardu

            Pirmininkas

         K.-H. GRASSER

      (1)  OL C 34, 2006 2 10, p. 30.

      (2)  OL L 22, 1999 1 29, p. 69. Sprendimas su paskutiniais pakeitimais, padarytais Sprendimu 2005/866/EB (OL L 318, 2005 12 6, p. 25).